text:
अगहन के बिरस्पत के पूजा के तियारी बुधवारे ले कर डारथे। लीपे अउठियाये के बाद फिले चाऊर ल चिक्कन पीस के ओ रेहन ले घर के माई दुआरी ले लेके पूजा के ठौर तक सरलग चउक पूरथे। चौक के बीच-बीच में लक्ष्मी माता के चरण बनाय जाथे। पूजा के ठौर म चौक उपर एक ठन पीढ़ा रख के ओखर ऊपर उज्जर कपड़ा बिछा के पयली, पौव्वा या फेर गिलास, लोटा चाऊर ले भर के ओखर ऊपर एक ठन पान, एक ठन सिक्का अऊ सुपारी रख देथें। कईझन मन पीढ़ा ऊपर नवा सूपा रखके ओखर उपर चांऊर भरे बरतन रख देथें अऊ आमा पान के गोबर के गौरी-गणेश बना के कलश बार के बुधवार के राते ले रख देय रहिथें। बिरहस्पत के दिन बड़े बिहनिया सूरुज उगे के पहिली नहा-धो के पूजा कर डारथें। पूजा मां जौन फल फुल्हैरी अउ चुरै रोटी-पीठा के भोग लगाथें। सांझ के घर भर में देवारी कस दिया बारथे अऊ लक्ष्मी दाई के आरती उतारथें।
कहिथें एक घांव नारदमुनि धरती रे हालचाल देखे बर आइन। ओ दिन अगहन के बिरस्पत रहय। जम्मो गांव अउ सहर मन में चौक-चांदन देवाय रहय। शंख-घंटा बाजच रहय। धूप, अगरबत्ती अउ होम हवन के महक चारों कोंटा म पसर गे रहय। नारदमुनि ल येखर कारण जाने के मन होईस तब उन पाराशर ऋषि तीर पहुंच गईन अऊ पूछीन महाराज! आज ये पृथ्वी लोक म काखर पूजा होवत हे। ये पूरा धरती काबर अतेक सजे-धजे हावय।
पराशर ऋषि कहीन- आज अगहन के बिरहस्पत हवय। आज के दिन पूरा भारतवर्ष के मन लछमी माता के पूजा करथें तेखरे सेती घर दुआर ल सजाय हवयं। शंख, घण्टी ओखरे सेती बाजत हावय अऊ ओखरे धूप गंध महर महर करत हावय। नारद ऋषि ल फेर पूछीन- ये पूजा कइसे सुरु होइस तेला बतावव?
पराशर ऋषि कहीन- एक घांव भगवान विष्णु अऊ लक्ष्मी माता गोठियात बइठे रहीन हे। भगवान विष्णु कहीन- आज धरती मां का होवत हे अड़बड़ महर-महर हवा आवत हावय। लछमी दाई कहीन आज अगहन के बिरहस्पत बार हे तो मोर भक्त मन मोर पूजा पानी करत हावयं। आप मोला आज्ञा देतेव तो मैं धरती मां जाके भक्त मन ला देख के आतेंव। भगवान विष्णु लक्ष्मी माता ल जाये बर तो हामी भर दिन। फेर उन ल लागीस की दाई के मन में घमण्ड आगे हे। तौ माता के पहुंचे के पहिली ओ गांव के जम्मो झन ला अच्छा गहरी नीद म सुता दिन। लछमी दाई, बुढिय़ा के रूप धर के लउठी टेकत जेन गांव म पहुंचिन पूरा गांव निच्चट सुन्न पड़े रहय। लक्ष्मी माता बहुत दुखी होगे अऊ लहुटे लागीस। तौ गांव के बाहिर वीरान जगह मां एक ठन छोटे से साफ सुथरा झोपड़ी ल देखिन तौ जाने के मन लेके वो झोपड़ी म खुसरगे। झोपड़ी म एक झन सियान गरीब डोकरी रहय ओखर तीर कुछु च नहीं रहिस हे। तभो ले अपन शक्ति भर पूजा करत रहय। ओला देख के लछमी माता खुस होके ओला घर-दुआर, धन दोगानी सब के आशीष दे के। अपन धाम लहुट गे तब भगवान माता ल ओखर घमण्ड के कारण अपन घर म नई खुसरन दईन। तौ माता ओमन ला सराप देके समुंदर के तीर म रहे लागीन अऊ उंखर सराप के मारे भगवान विष्णु ल भीख तक मांगे ल पड़ीस। ओखरे मं भगवान लछमी के द्वारा जाके भोजन पानी मांग के खईन-पीईन अऊ कहीन प्रसाद खाये म ऊंच-नीच, जात-पात कखरो बिचार नहीं करना चाही। तौन दिन ले ये धरती मां अगहन के बिरस्पत के दिन लक्ष्मी अऊ विष्णु दूनों झन के पूजा होथे अऊ भगवान के आशीष मिलथे। नारद मुनि पराशर ऋषि ल धन्यवाद दे के आगू बढग़े। लछमी दाई के कहानी म अपन ताकत के घमण्ड नहीं करना चाही अऊ दूसर बात कोनो ल कमजोर नहीं बताये गे हे। उही दिन भगवान विष्णु कहीन- अगहन महिना के बिरस्पत के दिन लक्ष्मी माता के पूजा करे ले मन के साध पूरा होही अऊ धन दोगानी घलोक के मिलही।
2. दूसर कहिनी सोनादाई के कहिनी मां बताय गे हे के आदमी पास सब किसिम के सुख आ जाथे तौ मनसे अपन आप ल सबले बड़ ताकत वाले समझे लगथे। कभू-कभू ये भरम ओखर विनास के कारण बन जाथे।
एक सहर में एक बहुत पइसा वाले सेठ रहय ओखर तीर कोनो किसिम के कमी नहीं रहीस। सेठानी घलो बहुत सुन्दर रहय। सेठ-सेठानी दूनो झन अपन से बड़े कोनो ल नहीं मानत रहीन। कभी पूजा नइ करयं। दान दक्षिणा घलो कभूच नई करत रहीन। उंखर एक झन बेटी रहय ओखर नाम सेठ-सेठानी मन सोना रखे रहीन। सोना के सुभाव दाई-ददा ले बिल्कुलेच अलग रहय। ओ ह पूजा करय दान-धरम करय अउ दीन दुखी मन के मदद करय। एक घांव अगहन के बिरस्पत के दिन सोना बेटी बने चउंक चांदन करके पूजा करत रहय तत के बेरा लक्ष्मीदाई निचट गरीबहीन डोकरी के रूप बना के सेठ के घर के आगू जाके खड़े होगे। सेठानी ओला देख के गुस्सा गें अपन दासी मन ल ओला हटाये बर कहीस। सोना ओला देखके बइठारिस पानी परसाद देइस सियान डोकरी सोना ले खुस हो के आशीष देवत चले गे। माता के आशीष ले सोना के बिहाव अच्छा घर में होगे फेर ओखर बिदा होतेच ओखर दाई-ददा के धन दोगानी जम्मो सिरागे। कंगाली आगे ओमन कहूं भीखो मांगे बर जावंै तो लोगन मन ओमन ल दुत्कार के भगा देवयं। भूख-पियास अऊ सियानी काल बहुत दुखी होगे।
सोना ल जब मालूम होईस तौ ओहा एकठन कोंहड़ा ल भीतरी के गूदा निकाल के खाली करके ओ मां पैसा-रुपिया भर के अपन दाई-ददा बर पहुंचा दिस फेर जब ओमन कोंहड़ा ल खोल के देखिन तौ भूसा-कचरा मिलिस। ओमन बहुत दुखी होगें। अपन बेटी बर संदेस पठोइन बेटी तहूं हमन ले हंसी-ठठ्ठा करत हावस। तब सोना ल सुरता आईस के सियान डोकरी भीख मांगे बर आय रहीस अऊ दाई-ददा मन ओखर अपमान करे रहीन। तब ओहा मोला सुखी रहे के आसी दे रहीन लेकिन दाई-ददा ल सात चमड़ी उघाड़ तक दुखी होये के सराप दे रहीन। वो दिन बिरस्पवार रहय। बने चेत लगा के पूजा करीस अऊ लक्ष्मी दाई ले दाई-ददा ल माफी दे के बिनती करीस अऊ दाई-ददा ल भेंटे बर गईस तो दूनो झन पानी तक बर तरसत रहयं अऊ एक ठन पेड़ के नीचे बइठे रहयं। सोना ऊंहा पहुंच के एक ठन बोईर के कांटा तोड़ के ओ मन ल गड़ा दिस। दाई-ददा तडफ़े लगीन। जब बहुत भीतरी तक कांटा गडग़े खून बोहाय लगीस तब वो कांटा ल खींच के ओम मन ल परसाद खवाईस अउ अपन घर जाये बर कहीस। जब ओमन घर पहुंचिन। घर जस के तस होगे रहय। जम्मो नौकर-चाकर हाली मोहाली घर के काम काज करत रहयं। सेठ-सेठानी ल आय देख के बने आरती उतार के परघाईन अउ सेठ-सेठानी मन ल घलो सीख मिलगे ओ मन सब के दुख-पीरा ल समझे लगीन। लक्ष्मी दाई के पूजा पानी करयं। अइसने ओमन के दिन फिरगे जइसे ओमन के दिन फिरीस सबके फिरै।
- जयश्री शर्मा


c: text/html

text:
सुधा वर्मा
आज पेट्रोल-डीजल के भाव बाढ़त हावय काबर के अब एखर कमी होवत हावय। जइसे बिजली के जतका उत्पादन होवत हावय वो ह अब कमती परत हावय, बिजली के उपयोग बाढग़े हावय। दूनो के भाव घलो बाढ़त हावय। छत्तीसगढ़ म जेट्रोफा के खोज होइस। एखर तेल पेट्रोल के इस्थान लैलीस अउ एखर जांच होय के बाद मुख्यमंत्री के गाड़ी म एखर उपयोग होईस। बहुत दिन तक गाड़ी चलिस। रतनजोत के खेती करे बर सब ल प्रोत्साहित करे गीस। जमीन के आबंटन होईस, पौधा लगाय गीस।
वाह रे किस्मत! वो पौधा के अता-पता नइये। जमीन बंजर परे हावय। रायपुर ले 32 किलोमीटर दूरिहा हावय सुन्दरकेरा। इंहा 10 लाख पौधा लगाये गे रहिस हे। एखर शुरूआत 7 नवम्बर 2006 के दिन वो बेरा के राष्ट्रपति ए.पी.जे. अब्दुलकलाम ह करे रहिस हे। आज ये ह बंजर होगे हावय। रतनजोत बहुवर्षीय झाड़ी आय। एखर उत्पादन म मेहनत कमती करे बर परतिस। अब एखर बीजा तो बीजा पेड़ के अकाल परगे हावय।
अब गन्ना ले बायोडीजल बनाये के बात होवत हावय। एखर प्रयोग करे जा चुके हावय। ये बात बने हावय। गन्ना के खेती होथे, कम पानी म लगाये जा सकथे। देस म जम्मो डहर गन्ना पैदा होथे। छोटे से खेत ले लेके बड़े-बड़े खेत तक येला लगाये जा सकथे। सबले बड़े बात ये गन्ना ल कट्टी करके जानवर ल भी खवाय जाथे। ये ह चारा के काम आथे। गाय-भंइस ऐला खा के दूध जादा देथे।
एखर रस निकाल के बायोडीजल बनाये जाथे। अउ बांचे कचरा ल मवेशी खाही या फेर बिजली बनाये बर उपयोग म लाये जाही।
गन्ना ले बायोडीजल सुने म बने लागत हावय। फेर येखर फायदा बहुत झन ल हावय। नीचे देखबे त किसान ले लेके मोटर चलइया तक। किसान के गन्ना उत्पादन ले मजदूर ल घलो काम मिलही। हर किसान तुरंत पइसा मिले के चाहत म येला वार्षिक या फेर दूवर्षीय रूप म पैदा करही। गन्ना के खेती म देखरेख के ज्यादा जरूर नई राहय। प्राकृतिक आपदा ले येला नुकसान नई पहुंचय। यदि पानी बरसात म पेड़ ह गिर जथे तब ओला दूबारा काट के लगाये जा सकथे। ओखर कचरा ले बिजली बनही तब आज सौर ऊर्जा सरिख कम खर्च म बिजली मिलही। आज प्राकृतिक रूप ले बिजली लेना बहुत जरूरी हावय काबर के ये बिजली उत्पादन के नाव म केदारनाथ सरिख घटना दूबारा हो सकत हावय। आज जगह-जगह नदी के दिसा बदलत हावय। प्रकृति म बदलाव हमर जीवन म खतरा पैदा करत हावय।
अइसना समय म प्रकृति म बिना परिवर्तन के बिना वायु, पानी ल प्रदूषित करे हमर उपयोग के जिनिस मिलय तो जादा अच्छा हावय। रतनजोत अऊ गन्ना अइसने जिनिस आय जेखर उत्पादन ले लेके बायोडीजल के बनाये तक अउ ओखर बाद उपयोग करे म प्रकृति सुरक्षित रइही अउ आम मनखे अपन जीविकोपार्जन कर सकही।

robotstxt: allowed

filter: keep


text:
बलदाऊ राम साहू
परंपरा हर हिरदय के अंतर भाव ल प्रकट करथे। येमा मनखे के बेवहार के संगे-संग उंकर रहन-सहन ल देखे जा सकथे। मनखे जिहां रहिथे, उहां के भौगोलिक इस्थिति, जंगल, जमीन अउ ओकर ले जुड़े बहुत अकन बात हर परंपरा के मूल आधार होथे। छत्तीसगढ़ के परंपरा ल सब ल बनाए म इहां के तीज-तिहार मन के गजब इस्थान हे। तिहार मन म इहां के लोक-जीवन के मनोभाव अउ लोक संस्कार हर दिखथे। तिहार, उत्सव अउ परंपरा ये सबके सीधा संबंध मनखे के मन ले होथे, जउन हर उंकर क्रियाविधि ले परकट होथे। जउन परकार ले हम नदी के बहाव ल बाँध के नइ रख सकन, उही परकार ल परंपरा ल घलो बाँधे नइ जा सकय। परंपरा के बहाव हर लगातार चलते हे जउन हर कोनो बँधना म नइ बँधे। हाँ, लेकिन येमा देस-राज अउ वातावरन के परभाव अवश्य दिखथे। युग के परभाव वातावरन म अउ वातावरन के परभाव लोक म दिखथे। परंपरा के माध्यम ले समाज, इतिहास, संस्कृति, आदि ल घलो जाने जा सकथे। आजो परंपरा के माध्यम ले लोक-जीवन सुवासित होत हे। सबो परंपरा के उद्देस्य मनखे के जिनगी के सुख ल व्यक्त करे के होथे।
राखी के तिहार हर भाई-बहिनी के प्रेम, मया अउ दुलार के तिहार आय। जेमा विस्वास के भाव होथे। भाई के होना बहिनी बर विस्वास के भाव होथे। बहिनी ल भाई के होय के गरब होथे। जउन बहिनी मन के कोनो भाई नई हे, उंकर ले पूछे जा सकत हे कि भाई के नइ होये के उंकर भीतर म कतिक पीरा हे। सही कहा जाय त बहिनी के मन म भाई के प्रति जउन दुलार, सनमान अउ समरपन के भाव होथे, ओहर दुनिया के कोनो रिस्ता म नइ होय। बहिनी हर सब ला मना कर दिही, फेर भाई ल कोनो जिनीस दे बर मना नई करय। भाई बर अइसे कोन से भाव उँकर हिरदय म होथे, जउन हर भाई के प्रति ओकर अंदर म कुलबुलावत रहिथे, येला नइ जाने-समझे जा सकय। अइसे नारी के मन म जउन रचनात्मकता हे, ओहर सब ल खुसी के भाव देये के नाम ले बने हे। पति हो या पुत्र, सबो के मंगलकामना करे बर नारी के हमेसा तियार रहिथे ।
अइसे तो छत्तीसगढ़ म बहुत अकन तिहार हे। फेर राखी के तिहार हर अपन आप म अनोखा तिहार हे। ये तिहार हर भाई-बहिनी के संबंध के अभिव्यक्ति आय। ये तिहार के बहुत अकन ऐतिहासिक अउ पुरानिक संबंध घलो हे। जेकर बारे म हम सब जानथन। एक धागा के कोनो बहिनी हर कोनो अपरचित भाई के हाथ म घलो बाँध दे हे, त भाई हर घलो अपन जिनगी के परवाह करे बिना ओला निभाये हे। हुमांयू अउ चित्तौड़ की रानी के कथा, सिकंदर के पत्नी अउ राजा पुरू के कथा येकर जबर उदाहरन हे। अईसने बहुत अकन उदाहरन हमला मिल जाथे। ये तिहार हर देस के जम्मो भाग म भाई-बहिनी के मया के रूप म मनाये जाथे, फेर देस अलग-अलग भाग म अलग-अलग रूप म मनाये के परंपरा दिखथे।
आज ले कहूँ पैंतीस-चालीस बरस पहिली के बात होही, जब हमन लईका रहेन। राखी के तिहार हर अलग ढंग ले मनाये जाय। बड़हर अउ सेठ-साहूकार मन के बात ल मैं नइ कहत हों। आम छत्तीसगढिय़ा परिवार म गांव के पुरोहित हर आये अउ जम्मो परिवार के लईका-सियान के हाथ म राखी बाँधे। ओकर बदला म ओला सेर-सीधा देके बिदा करे जाए। लईका मन हर राखी के दिन पुरोहित के आए के रद्दा जोहत राहयं। कब पंडितजी आही अउ हमला कब राखी के बाँधही। पंडितजी के आना अउ राखी बाँधना लईका मन बर उत्सव होवय। पंडित मन के राखी बाँधना घलो पुरानिक तथ्य ले संबंधित हे।
पुरानिक कथा हे कि राजा बली हर यज्ञ करके इंद्रलोक म अधिकार कर लिस। येकर ले इंद्र हर चिंतित होगे। ओहर भगवान बिस्नु ल प्रार्थना करिस। तब भगवान बिस्नु हर वामन अवतार लेके राजा बली ले भिक्षा मांगे ल गिस। राजा बली के गुरु के मना करे के बाद भी भगवान वामन के तीन पाँव भूमि दे दिस। वामन रूप भगवान बिस्नु हर तीन पाँव म जम्मो संसार ल नाप दिस अउ बली ल पाताल लोक के राज दे दिस। राजा बली हर भगवान बिस्नु ल प्रार्थना कर के हमेसा अपन आगू म रहे के बरदान माँग लिस, येकर ले लक्ष्मीजी हर चिंतित होगे अउ नारद के सलाह लेके राजा बली ल राखी बाँध के उपहार म भगवान ल मुक्त कराईस। शायद इही परंपरा के आधार म छत्तीसगढ़ के राखी के तिहार हर मनाये जात रहिस होही।
पहिली के समे म छत्तीसगढ़ म बहिनी हर भाई ल राखी बाँधे के ये परंपरा नहीं के बराबर रहिस। राखी के तिहार जउन छत्तीसगढ़ के गांव म मनाये के परंपरा रहिस, आज ओहर बदलत रूप म दिखथे। ये सबो हर मनखे मन के सांस्कृतिक चेतना अउ संस्कृति संगम के प्रभाव हो सकत हे, जउन हर लोक म प्रदर्शित होत हे। ये होना सुभाविक भी हे। समे के संगे-संग संस्कृति के हस्तांतरन होथे, संस्कृति हर अपन रूप बदलथे। मनखे एक-दूसर समाज के संसर्ग म आथे, एक-दूसर के आचार-बेवहार ल देखथे-परखथे अउ जउन ओला भाथे, ओला अपना लेथे। संस्कृति के बड़े पक्ष आय स्वीकृति के भाव। इही स्वीकृति के भाव हर आज छत्तीसगढ़ म घलो राखी तिहार के सरूप म बदलाव के रूप म देखे जा सकत हे।


text:
ए बी ओ समूह - meaning in English
Pronunciation of ए बी ओ समूह(e bee o samooha)
Meanings of ए बी ओ समूह in English
noun
Sponsored Links
Follow us on Facebook
Synonyms of ए बी ओ समूह
No matches.
Antonyms of ए बी ओ समूह
No matches.
Information provided on ए बी ओ समूह
Meaning and definitions of ए बी ओ समूह, translation in English language for ए बी ओ समूह with similar and opposite words. Also find spoken pronunciation of ए बी ओ समूह in Hindi and in English language.
Tags for the entry "ए बी ओ समूह"
Hindi meaning of ए बी ओ समूह, ए बी ओ समूह meaning in English, ए बी ओ समूह definition, examples and pronunciation of ए बी ओ समूह in English language.


text:
बियंग
बहुत साल पहिली किसोर कुमार, असोक कुमार अउ अनूप कुमार तीनों भाई के एक ठन फिलिम आय रहिस हे- चलती के नाम गाड़ी। फेर वोखर बाद के लाईन ल कोनो नई बतावय। मैं बतावत हों चलती के नाम गाड़ी बिगड़ गे त खटारा।
टेटकू बैसाखू ल कार में घूमत देख के एक दिन महूं सोंचेव कि का मैं उंखरों बरोबर नइ हौं? तब मोर सुभिमान ह अपन आंखी खोलिस अउ सपना ले झकना के डर्राय लइका बरोबर जाग गेंव। मोर सुभिमान हा मोला धिक्कारिस, अरे सेकण्ड किलास आफिसर होय के बाद भी तोर जघा कार नई हे? मोला धिक्कार हे। टुरुर-टुरुर करत फटफटी में आथस जाथस। मोर अंदर अपने अपन एक प्रेरना आइस कि तैं हा नवा गाड़ी के औकात नई रखस। तब सेकेण्ड हेण्ड ले लंव। ये बात ह मोर मन ला भागे। नवा गाड़ी में नवा चलइया रहे से टूट-फूट के डर बने रहिथे। सेकण्ड हेण्ड गाड़ी हा ठोंका जथे तभो नई अखरय। अब मैं सोंच लेंव कि तीन महीना के तनखा सकेल के कार लेना हे। दानी महाराज ला फोन करेंव। महराज मोर बर बने असन सेकेण्ड हेण्ड कार देख के खरीद देतेस गा। इही बात अपन ननपन के संगवारी हरसेवक लाल ल घलो कहेंव। दूनों झन मोला बड़ कोसिन, तैं हा का सेकेण्ड हेण्ड गाड़ी खरीदत हस, नवा लेते ते हा। मैं कहेंव भाई मोर पोजीसन ला देखव यार, नोनी ह मेडिकल के अउ बाबू ह इंजीनियरिंग के पढ़ई करत हे। दूनों मिला के पौने चार लाख के सालाना खरचा हे। फेर बिहाव, फेर नौकरी, फेर साहर में घर। तब मोर जघा का बांचही तुहीं मन बतावव। बाढ़े नोनी के एकेक साल हा पांच किलो के बांट कस बाप के छाती में मढ़ा देथे। कब वोखर हाथ पिंवरा दौं कहि के चिंता लगे रहिथे। आज के खराब जमाना में होनी-अनहानी के बड़ डर लगे रहिथे।
वो मन मोर बर एक ठन गाड़ी देखिन अउ खरीदवा भी देइन। अलवा जलवा वो मन मोला कामचलाऊ गाड़ी चलाय बर घलो सिखा देइन। अब मैं कहेंव- चलौ न यार तीनों झन लांग ड्राइव में जाबो। वो मन सुनिन तब खलखला के हांसिन अउ कहिन लांग ड्राइव में तंै हा भाभी ल लेग जबे। मैं वो मन ला मिठई खवा के बिदा हो गेंव। गाड़ी में पहिली यात्रा मौली भांठा के करेंव। नरियर फोरेंंव अउ ठीक ठाक घर पहुंच गेंव। बाई हा मोर सुवागत करिस अउ मोरे टेस मारे के दिन आगे कहिके खुस होगे। पारा भर ल नरियर अउ पेड़ा बांट देंव। परोसी मन आ-आ के देखिन अउ बधई देइन। अब इतवार के दिन हमन अपन भांची के घर सिमगा जाय के मन बनाएन। नवा गाड़ी लेते तो मन अपन हितू पिरीतू रिस्तेदार घर एखर सेती जाथे ताकि वोमन ल पता चल जावै कि बाबू ह गाड़ी ले डरे हे। घूमे से ज्यादा गाड़ी के परचार वोखर मन के उद्देश्य रहिथे। मोर बाई ह तेरा सौ के साड़ी अउ पचास हजार के गहना लाद के तियार होगे। हमर गाड़ी हा सिमगा जाय बर निकल गे। मस्त गाड़ी में गाना सुनत-सुनत दूनों झन हंसी-खुसी जावत रहेंन। सिमगा हा हमर गांव ले पचास कि.मी. दूरिहा हे। अब सिमगा के नदी आगे। नदिया के चढ़ाव चढ़त-चढ़त गाड़ी हा बंद होगे। बहुत कोसिस के बाद भी गाड़ी चालू नई होइस। उल्टा गाड़ी हा पछघुच्चा घुचत-घुचत पुल ले वापिस आ गे। दस मिनट के कोसिस के बाद भी गाड़ी चालू नई होइस। आघू-पाछू गाड़ी मन के लंबा लाइन लगेे। हारन उप्पर हारन बाजे बर धर लीस। एक झन टरक वाले सरदार हा मोर मेर आ के आंखी देखाय बर धरलीस। की गल है बास्सा? मैं कहेंव भाई साहब गाड़ी ह अचानक बंद होगे, चालूच नइ होवत हे। हमन दूनों झन बाहिर निकल गे राहन। मोर बाई कोती देख के कहिस बीबी टीपटाप रखे हो तो गाड़ी भी टीपटाप रखो न यार। मैं कहेंव नवा गाड़ी ए भाई साहब। ना जी ना हमें मत बनाओ। नई गड्डी हमने भौत देखी है। ये तो फोर्थ हेण्ड गड्डी है जी। आघू पाछू दूनों कुती जाम लगे के कारन हमन दूनों झन अजायब घर कस परानी हो गे राहन। सबो झन हमन ला देखे बर कहिस- पीछे देखिए। मैं बिना पाछू देखे आघू बढ़ गेंव। बारगांव पहुंच के गाड़ी ले उतरेंव अउ चपरासी ला कहेंव- अरे, इसमें पानी मार दे। धूल ज्यादा लग गई है। गाड़ी ला देख के चपरासी हा खलखला के हांस दीस। मैं पूछेंव-क्यों हंस रहा है? तब वो लजा के कहिस- कुछ नहीं साहब। मैं वोखर जघा खड़ा हो के देखेंव तब घुराहा कांच के अतलंगहा टूरा मन अंगठी से गाड़ी खटारा हे कोनो झन बइठहू लिख दे राहयं। लकर धकर स्टॉफ के कोनो मनखे झन देख ले कहिके लिखना ल हाथे म मिटार देंव। आखिर इज्जत के सवाल रहिस हे। अइसे तइसे हर सात दिन में कभू हारन, कभू, लाइट, कभू पंचर, कभू कुछु टूट-फूट के सिकायत आय बर धरलीस। गाड़ी मेंटनेंस में वोखर कीमत के बराबर खर्चा हो गे राहय। अब मैं वापस फटफटी में ड्यूटी आय जाय बर धरलेंव। गाड़ी ल बेंच देस का जी? कहिके स्टॉफ वाले मन पूछयं। मैं कहेंव नहीं यार, गाड़ी ह घर में रखे हे, ये फटफटी ल मढ़ाय रखना ठीक नई हे, यहू तो चलत रहना चाही न? मोर मन मोला अंदर से हुदेना मारत राहय- बता दे न तोर गाड़ी हा खटारा हो गे हे कहिके, फेर मोर नामी कंपनी के बनियाइन हा कहिस चुप राह, ये अंदर के बात ए। आज भी वो गाड़ी हा ऐतिहासिक बन के मोर घर के बाहिर में खड़े (पड़े) रहिथे। मोर रामप्यारी हा मोर इज्जत ला बढ़ा देथे। जेन देखथे तेन मोला पइसा वाले समझथे। अब वोला रोज बिहनिया एक कि.मी. चलाथौं बाहिर बट्टा जाय बर वोखर उपयोग करथें, काबर कि एक कि.मी. से दुरिहा जाय के अब मोरो मन में बिसवास नई रहिगे हे। कब कते मेर रुक जही डर बने रहिथे। चलत गाड़ी ला देख के लोगन ला लगथे कि मोर गाड़ी हा चालू हालत में हे। एक झन लेवइया हो मेकेनिक धर के आय राहय। रोज बिहनिया मोर एके काम रहिथे, पारा मोहल्ला में सब के उठे से पहिली मोला उठे बर परथे। का बताववं जी रतिहा सुनसान में पारा के अतलंगहा टूरा मन गाड़ी के सब्बोकांच में खटारा लिख दे रहिथें। धुर्राय कांच में अंगठी के लिखना ह जग्ग ले दिखथे। गाड़ी के सबो काचं मन ल कच्चा फरिया में पोंछना मोर नित्य धर्म बन गे हे।
डॉ. राजेन्द्र पाटकर स्नेहिल
बेरला, बेमेतरा


text:
Document folder image Free icon We have about (7) Free icon ico, png format in (1/1) pages
Popular tags: document folder image document folder folder image paper file doc documents images ivista 2 folders senary doc icon leomx minium2 files
document folder image document folder folder image document folder image document folder icon open picture document folder green open document folder my documents folder icon download document folder blue close document folder mac document folder icons red open document folder open document folder yellow open document folder blue open document folder folder images blue document folder my documents folder red document folder document folders cd document folder cd document folder template star document folder yellow closed document folder transprent picture document folder folder image folders image document folder documents folder folder image icon documents folders my document folder 8 document folders folder image movies document icon images document folder sign document edit images log in folder images document open images folders images folder documents folder icon


text:
Color folder icons pack Free icon We have about (11) Free icon ico, png format in (1/1) pages
Popular tags: folder pack color folder pack color folder win type icons video movie colorful morning film summer collection icons music folder
folder pack color folder pack color folder all color folder pack color folder icons pack folder pack colors color folder icons pack download folder set pack colors folder pack glass icon emoticon folder pack windows 7 desktop icons folder pack folder pack icon in dll heart icon folder pack pack folder pack pack 3d 3d movies folder pack 3d folder pack icon folder pack 3d music folder pack folder pack pack ico file folder pack rainbow folder pack color icon pack folder pack pack 16x16 folder pack folder pack icon dll folder pack black green folder packs colored folders color folder icon movie folder pack windows folder pack color folders icons folder pack pack mac windows xp folder pack windows 7 folder pack download folders pack color folder colors folder color folders folders packs


text:
-सुधा वर्मा
स्वच्छ भारत के मुनादी २ अक्टूबर के होईस अउ 'स्वच्छ भारतÓ के सपना ल पूरा करे बर सब सफाई करे म जुटगें। 'जुटगेंÓ शब्द ह सही हावय काबर के ये दिन अइसना रहिस हे के प्रधानमंत्री ले लेके एक सामान्य मनखे तक सफाई के काम करिन। 'भारत रत्नÓ सचिन तेंदुलकर, अनिल अम्बानी अउ सोनी सब चैनल के 'तारक मेहताÓ धारावाहिक मन ये अभियान म जुरगें। देश के जम्मो मनखे मन एक दिन सफाई करिन। फेर 'प्रधानमंत्रीÓ के 'स्वच्छ भारतÓ के मुनादी होते रहिस अउ ये काम अभी तक चलत हावय। ऊंखर कहिना हावय के भारत अब साफ- सुथरा होना चाही। इंहा कोनो जगह कचरा दिखना नई चाही। सबके मन म ये बात आना चाही के कचर ल सही जगह डाले जाय अउ ओला सही जगह पहुंचाये जाए।
आज हर गांव म ये सफाई के सफलता दिखत हावय। अंबागढ़ चौकी ले दस किलोमीटर दूरिहा थुहाडबरी गांव म हैंडपंप, कुंआ के तीर म नहाना अउ कपड़ा धोना मना कर देय गे हावय। नहाय ले या कपड़ा, बरतन धोए ले पांच सौ रुपिया के जुर्माना रखे गे हावय। ये काम स्वच्छ पानी बर करे गे हावय। स्वच्छ जल स्रोत आज के बहुत बड़े जरूरत हावय। सत्ता परिवर्तन या फेर घर के मुखिया के बदले ले सोच अउ काम करे के तरीका बदलथे। आज उही इस्थिति भारत के हावय। सालों साल के रद्दी फाइल, आफिस मन म जमा हावय। सबले पहिली ओखर सफाई करे गीस। सरकारी दफ्तर म जमा पुराना कबाड़ हटाए जात हावय। सफाई अब हर तरफ होना चाही। साठ बछर ले सब जगह कचरा जमा होवत हावय।
गांधीजी के सपना रहिस हे 'स्वच्छ भारतÓ येखर बर अतेक बछर ले कोनो नई सोचिन। आज ये सपना ल पूरा करे के बेरा आगे हावय। काबर के आज चारों डाहर सिरिफ कचरा दिखथे। आज के सिक्छित समाज चारों डाहर कचरा फेंकत हावयं। घर के बाहिर कचरा, बस स्टैंड, रेल्वे स्टेशन म कचरा के संग-संग पान, तम्बाखू के पीक ले रंगे जमीन देवार दिखत रहिथे। तरिया, नदिया सब जगह गंदगी पटाय हावय। पालीथिन ले पटाय धरती जल स्रोत ल बंद करत हावय। ये पालीथिन जानवर के पेट में जाके ओखर जान लेवत हावय। ये सब गंदगी ल आज साफ करे के जरूरत हावय। येखर सीख इस्कूल ले ही मिलना चाही। आज इस्कूल म कोनो भी लइका ले काम नई कराय जा सकय।
आज ले ४५-४० बछर पहिली तक लइका मन स्वयं अपन कक्छा अउ इस्कूल ल साफ करयं। हमन स्वयं दानी इस्कूल म पढ़त राहन तब अपन कक्छा ल धोके सजावन। ये सफाई अउ सजावट बर प्रोत्साहित करे जाय। खेलकूद के समय म मैदान के गंदगी साफ करन। कई इस्कूल मन म बागवानी बर एक कालखंड देय जाय। कई जगह आज भी अपन इस्कूल के क्यारी म लगे सब्जी के उपयोग मध्यान्ह भोजन म करे जाथे। इस्कूल में ही ये सब काम के अनुभव हो जाय त बहुत अच्छा हे। सामूहिक रूप ले काम करे ले समाज म संतुलन बना के सिक्छा मिलथे। जब तक ये सफाई के ट्रेनिंग डंडा ले के नई दे जाही तब तक सिखना कठिन हावय। ये सफाई के काम १४ नवम्बर ले १९ नवम्बर तक फेर चलही। येला सफल बनाना जरूरी हावय। आज हर मनखे ल सिखना जरूरी हावय के बिस्कुट, आइसक्रीम के खाली डब्बा ल डस्टबिन में ही डालना हे। आज रद्दा ले मल-मूत्र हटना जरूरी हावय। चैनल जेखर नांव रखे रहिस हे 'शू शू कुमारÓ ये हर जगह मिल जाथे। कई झन ल पकड़ के पूछे गीस तब पता चलिस के पेसाब करे के जगह नइए, हावय तिंहा गंदगी हावय। असल म सब ल लइका सही सिखोय के जरूरत हावय।
हमन बारह बछर पहिली सिक्किम घूमे बर गे राहन। मोर बेटा छोटे रहिस हे। ओला 'शू शूÓ लगिस तब मैं ह रद्दा किनारे आर्कीड जंगल रहिस हे उंहा लेगेंव। पीछू ले अवाज आइस , 'ये येÓ, लहुट के देखेंव त ओ मनखे मोला गुरेर के वापस आए के इसारा करिस। आए के बाद बतइस के थोरिक दूरिहा म 'पेसाब घरÓ हावय। 'बाहर पेसाब नहीं करना।Ó बाद म पता चलिस के सिक्किम म ये काम बर जुर्माना होथे। तभे तो सिक्किम साफ-सुथरा हावय। आज सफाई बर अइसने जागृति जरूरी हावय। एक-दूसर ऊपर न•ार रखे जाय। मोदी, अंबानी अउ सचिन के बहारे ले कुछु नई होवय, एक दिन सब डब्बा म चल दिही। येला अपन जिम्मेदारी समझ के करे जाय। तभे घर, दफ्तर, पारा-मोहल्ला, गांव, सहर अउ देस साफ होही। 'स्वच्छ भारतÓ के सपना पूरा होही। यही ह गांधीजी बर सबले बड़े श्रद्धांजलि आय। जुरव, स्वच्छ भारत बर जुरव।


text:
कल आज और कल सिनेमा राजकपूर के जेन हालत रहिस हे तेन हालत म आज हर मनखे जियत हावय। कोन ल छोडय़ दाई-ददा या फेर लइका ल। समय सब ल अलग करत हावय। लइका दूसर सहर म नौकरी करत हावय, वहू अपन दिनचर्या म जियत हावय। एक सियान अपन कुरिया म हावय। बीच के पीढ़ी अकेल्ला अपन बनाए घर अउ अपन सहर, गांव म हावय। अपन याने जिंहा ओ ह सालों साल राहत रहिस हे।
काली के सरकार आज बदलत हावय। लोटा म पानी देय के रिवाज के जगह गिलास आगे, गिलास के रूप बदलगे, पीतल ओखर बाद स्टील, ओखर बाद कांच, अब तांबा अउ चांदी आगे हावय। फेर बीच के पीढ़ी के पीरा ह देखे नई जात हावय। पीढ़ी दर पीढ़ी नवा ह जुन्ना होवत जात हावय। 'कल आज और कलÓ सिनेमा कतेक बहछर पहिली बने रहिस हे फेर ओ ह सदाबहार सिनेमा आय जेन हमेसा आज ल दरसाथे। आज के बात ल बताथे।
ये पीरा ओ बेरा म पहिली देखे गीस। जब सहरीकरन के सुरुआत होय रहिस हे। गांव के मन सहर म आवत रहिन हें। सिक्छा अउ नौकरी मुख्य कारन रहिस हे। फेर सिनेमा कस हालत होगे सियान मन के। बाद म अधिक सिक्छा 'बुढ़वा घरÓ ल जनम दे दिस। गुजरात के कच्छ म सब सियानमन रहिथें, लइका मन विदेश म बसगे हावयं। पइसा कच्छ के बैंक म आथे। ये सियान मन रहिथें तो अपन घर म फेर खाना खाय बर एक हॉस्टल सरिख हावय उहां खाथें। रोज पइसा देवव अउ रोज खावव। घर म रोजी बर बाई घलो रहिथे जेन पूरा काम कर देथे। फेर सिरिफ सियान मन के गांव हावय। फेर ये मन समय के संग चलत हावयं। एक संस्कार माता-पिता के सेवा करे के, उंखर संग रहे के अब खतम होवत हावय। ये हआज के जरूरत आय जब एक पीढ़ी के मनखे बम्बई के दस-बारह मंजिल म दू कुरिया के घरम नई रहि सकय। आज के खाना फास्ट फूड खा नई सकय। काली आज अउ काली के चक्र चलते रइही।फेर येमा समझदारी ह तीनों पीढ़ीके बीच म तालमेल बइठाही।
आज पीढ़ी के दूरी ल समझदारी ले खतमकरे के जरूरत हावय। एक आत्मीय पारिवारिक परेम ल एक बेर फेर लाना हे। अभी हावय फेर रेल के पटरी सरीख एक दूरी बना के चलत हावयं।
सुधा वर्मा


text:
Folder icon png Free icon We have about (1,110) Free icon ico, png format in (1/37) pages
Popular tags: folder png folder png music um movie vista artistic paper document video folders file doc film senary games aeon game aurora folders desktop
folder png folder png folder png icon download folder png icon folders png folder png icon folder png icon files folder png download folder png icon folder closed red png png icon pack black folder folder icon png folder close png image folder set png folder open red png folder icons pack png png folder pngs folder red png folder png folder pack png icon folder icon png folder folder button png folder 128x128 png folder set pack png folder open green png iphone png icon folder pngs folder icons pack folder icon png download folder photography png icon folder closed red png download mail icon png download file folder windows 7 desktop folder icons folder icon windows 8 folder icon pack emoticons pack png windows 8 desktop folder icons windows xp folder icons pack


text:
Iphone png icon folder Free icon We have about (20) Free icon ico, png format in (1/1) pages
Popular tags: folder iphone png iphone png png folder leopard iphone user customer face person music share download generic software application down
folder iphone png iphone png png folder iphone png icon folder iphone png icons pack iphone png icons white iphone png icons iphone png png folder iphone png icons pack 7 iphone png icons drive pack iphone png icons pack download pngs folder red png folder iphone png 8 0 png folder pack icon png folder icon iphone png iphone png pack iphone png icon pack pngs folder icons pack iphone png icons color iphone png icons download iphone desktop folder icons iphone icon png png icon pack black folder iphone 5 icon png folder closed red png iphone 5 png icons folder png icon download folder png icon folder icon png iphone folder iphone 8 png icons pack iphone black white icon png folders png


text:
Categories
name tags, name badges, blank name tags, name tags with logo, affordable name tags, magnetic nametags, oval name tags, budget name tags, magnetic tags, custom name tags, custom engraved name tags, name tags blank, florida badges, reusable name tags, plastic badges, oval badges, logo only name tags, blank name tags, conference badges, specialty event badges,nametags online, employee name tags, magnetic name badges, low price name tags, plastic name tags, name tags georgia, name tags california, name tags texas, name tags new york, name tags new jersey


text:
कहिनी
चैतु अउ पारो खात-कमात, बनी-भूती करत अपन जिनगी के गाड़ी खींचत सुख-दुख के गोठ गोठियावत अपन गांव कुरिया म खुशी-खुशी जिनगी चलावत सुम्मत में रहयं? अउ काबर नई रइहि? अपन दूनो नोनी के बर-बिहाव कर दिस अपन-अपन घर-दुवार म चलदीस। ऊहूं नोनी मन खात-कमात अपन-अपन घर म मगन हावे। गांव घर म रहिबे तो थोड़-बहुत ऊंच-नीच होते रइथे। ऊहू ह एक ठन मया आय कोनो ह बघवा-भालू सन अबोला नई होय। ओकर सन झगरा झंझट नई होय। काबर के ओकर सन कोनो काम नई रहय अउ वोहा मनखे के हितैसी नोहे। जेहा मनखे के हितैसी रइही ओकरे सन मनमुटाव होथे। दुख-सुख तो जिनगी में लगे रहे।
चैतु, पारो थोड़-बहुत खेती-खार हे तेला अपन बेटा जान के खात-कमात सुम्मत म जिनगी बितावत रहयं। फेर समय के गरभ में का लिखाय हे तेला कोन जानथे। बिपत ह कभू बता के तो नई आय। कथे नहीं:-
राजा नल ऊपर बिपत परिस त भुंजे मछरी दाहरा में कुदिस॥
चैतु अपन काम-धंधा ल करत रहय। तइसने म एक दिन ओला आंखी आय सही लागीस। ओहा समझीस कि मोर आंखी आय हे। एक दिन, दू दिन। देखत-देखत हफ्ता निकलगे अउ आरुग अंधियार लागे आरुग आंसू ह चूहे अउ कसके सही लागे। गांव देहात के दवा ल जतिक जानिस ततिक करीस घलो। फेर कहां मांड़थे। माड़े के नाम नई ले अउ पीरा ह बाढ़त जात हे। आखरी म थक-हार के नांदगांव अस्पताल में भरती होगे ऊहचो पंदरा-महिना दिन ले इलाज चलीस। फेर आराम होय के नाम नहीं। फकत पइसा ऊरकई महंगा-महंगा दवा पानी अउ गांव म मुड़भर के किसानी के बुता। कमईया कहय चाहे गंवइया कहय। चैतू के सिवाय अउ कोनो हे अउ जब बिपत ओकरे ऊपर आगे तब तो अउ बारा हाल होगे का करही कमा तो सके नहीं। गांव के किसान ल अपन दुख-पीरा ल बतईस किसान ह चैतू के अलहन ल जान के कमाय बर तइयार होगे। गोठ बात होइस खेत-खार ल कमा के दुहूं कहिके मानगे। जम्मो खेत ल कटटु म दे दिस। अब चैतु के किसानी के चिन्ता ह थोर-बहुत कम होगे। अपन खेत ल पर ल देवई येहा थोर अकन दुख नोहे? फेर का करबे एक ठन विपत ल सुलझाय बर दूसरा विपत सहे ल परथे। ओकर आंखी के पीरा ह थोरको कमतियाए नई हे दवा-पानी चालू हे। आस लगाय हे आज नहीं तो काली माढ़बेच करही। इही सोचत घर म उदास थके-हारे सही बइठे हे अउ मने मन गुनत हे।
हाथ धरे हंसिया लुये ल सुकवा।
मैंहा कइसे के बतावंव जिये के दुख ला॥
चैतू अउ पारो चिन्ता-फिकर में गुनत रहय तइसने में गांव के सियान ह आके कथे, 'अइसने गुनत रइहू त काम ह नई बने। तोर बेटी दमांद सहर म रथे ऊकरे कर जाके इलाज पानी करा। बड़े सहर म बड़े-बड़े डॉक्टर रथे। चैतू अउ पारो दूसर दिन अपन बेटी दमांद कर आगे अउ अपन दुख पीरा ल बतईस। तहन रइपुर सहर में जाके इलाज चालू करीस। डॉक्टर ह बतादीस ओखर आंखी म घाव रिहिस तेहा फुटगे हावे अउ आंखी में मवाद भरगे हे। एकरे सेती तोर आंखी पीराथे चैतू कलपत कथे। डॉक्टर ह चैतू ल समझाथे अउ चैतू के दमांद ल बताथे। तोर ससुर के इलाज करा नहीं ते बचना मुश्किल हे काबर कि मवाद ह कहंू मुड़ी म चढ़ जही ते अलहन हो जाही। अब चैतू के इलाज चालू होइस। थोर-बहुत पीरा ह कमतियाइस। फेर पइसा के खर्चा ह बढग़े। अब रोज दिन रइपुर के आन-ा जाना म हलाकान होगे रहय। चैतू सलाह देथे तिहि ह ऐके झन करत हस। मोर बड़े दमांद ल घलो बला लेते ऊहू ह एकातकन मदद करतीस। अब ओकर बड़े दमांद बेटी ल फोन मारके बलालिस अउ आ घलो गे। अइस तहन अपन ससुर ल देख के कथे। मेहा तो कहत रेहेव खटिया में परे होही कही के। येहा तो बने हे। ओतिक बात ल सुन के इलाज करइया के मन मे का होइस होही तेला ऊही ह जानथे। वाह: रे तोर सोच।
दुख ल बोहे रेहेन पीरा म मरे रेहेन।
ओकर गोठ सुन के मुहु नई खोले रेहेन॥
शेखचंद मेरिया, चरभंठिया


text:
De tric a 15.10.2011 às 18:09
a rua tem razão!!! default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default, default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default,default, default,default...
P.S.- As agências de comunicação é que deviam pagar a crise...


text:
हमर धान के कटोरा छत्तीसगढ़ हा अब शराब में नहावथे। शराब के बिकरी हा अतका होगे हे के भट्ठी वाला मन नोट ला गिन नई सकत हे। सरकार हा कतको अभियान चलाथे के जनता ह शराब ल छोड़ देवय कहिके, ओतके शराब ह बाढ़त हे। केहे जाय तब शराब ले बेकार चीज तो कुछु नई हे। एकरे सेती सड़क दुरघटना मे मरत हें। घर म लड़ई- झगड़ा माते हे। शराब बर पइसा नई मिलय तब चोरी करथें, लूटत हे अऊ दू नम्बर के काम करके शराब म उड़ावत हे। जब ले छत्तीसगढ़ म एक रुपया किलो मा चावल मिले ला शुरु होइसे तब ले शराब के बिकरी हा अऊ बढ़ गे हवय। कतको मनखे मन तो अपन राशन कारड ल गहना धर दे हवय। काबर के बेरा-बेरा म पिये बर पइसा मिलत राहय। जतका भी अपराध, लड़ई झगड़ा, हत्या, मारपीट, घर मे दुरमत के साथ जतका गलत बेवहार पाबे सब्बो के जिम्मेदार शराब ह आय। लोगन मन ल सोचना चाही के आखिर शराब पिये ले हमला का मिलथे। वहीं पइसा के मिठाई, समोसा, साग भाजी, अच्छा-अच्छा चीज घर ले जाहीं तब घर वाले मन कतका खुश होही एखर कल्पना करना चाही। सबले बड़े बात ये होही के घर म जानही के शराब ल छोड़ देहे कहिके। तब ओतके बेरी घर ह आधा स्वर्ग बन जाही अऊ घर में अतका खुश होही सब झन ओखर बयान नई करे जा सकय। शराब पिये ले धन-धरम, इज्जत सब बर्बाद हो जाथे। शराबी मन के समाज में घलो कोई इज्जत नई राहय। वो हा कतको अच्छा बात करही लोगन यही कइहिं के वो तो शराबी हे छोड़ ओखर बात ला। मैं ह एक अनुभव करे हाववं के जऊन शराबी के इज्जत ह समाज में गिर जाये रहिथे। समाज या गांव के मन जान डारथे के ये हा शराब ल छोड़ दे हवय कहिके तब ओतके जल्दी ओखर सनमान ह बढ़ जाथे अऊ सब जघा इज्जत पाय बर धर लेथे। शराब ह शरीर ल चलनी बना डारथे। शराब के आदत ह जऊन ह अच्छा तकदीर वाले रहिथे तेखरे ह छूटथे। नहीं तब जीव ल लेके रहिथे। घर में भले खाय बर नई रइहि फेर शराब जरूरी रहिथे। एखर आदत ह अतका खराब होथे। मैं ह शराब छोड़ के रद्दा ल बताना चाहत हौं। मोर नियम ल धर के शराबी मन से निवेदन हे के एक बेर परयास करै। एखर से अगर उंखर शराब के आदत ह छूट जाही तौ मैं धन्य हो जाहूं। कोई भी तिहार आथे मंदिर जाथन ऊंहा भगवान में दू ठन नारियल चढ़ा शराब ल छोड़त हाववं येमा मोर सहयोग करहू अऊ आशीरवाद देहू। अऊ होगे तब हमर गांव मे य आस-पास में बहुत ही सम्मानित व्यक्ति, संत, महात्मा, भागवताचार्य, पुरोहित, शास्त्र के ज्ञाता के साथ जतका अच्छा व्यक्ति हो ओखर चरण में भी दू ठन नरियर रख के शराब छोड़ के संकल्प ले लय तब कोई दू मत नई हे, के शराब नई छूटहि। एखर बर थोड़ा सा अपन आप ल संकल्प मे बांध के रखे बर परही। अऊ ये सोचय के शराब पिये ले पइसा के बरबादी के सिवाय का होथे। घर म कलह मात जाथे, विवाद होथे, शराब छोड़े के कोई दिन बादर नई राहय। जतका बेरी जागेस ततका बेरी बिहनिया वाले किस्सा हे। संकल्प लेबर कोई दिन पतरा वतरा के कोई जरूरत नई हे। तुरंत संकल्प लिए जा सकत हे। बने सुघ्घर नहा-धो के पूजा पाठ करके संकल्प ले लो। तब देखहू तुंहर जिनगी में खुशीच खुशी हे। हमर धरमधाम के नगरी धमधा मे होय रहिसे तेला बतावत हाववं। हमन गांव वाले मिलके प्रकाण्ड विद्वान पं.जालेश्वर महाराज के भागवत कराएन। ये ह फरवरी 2007 के बात ए। भागवत के समाप्ति के दिन पं. जालेश्वर महराज हा कहिस के आप मन सब मिलके अतेक अच्छा भागवत करायेव। मोर अतके कहना हे के मोर सेती कम से कम जतका हो सकय आज समापन के बेला में अपन दुव्र्यसन के त्याग करव। तब महूं ल अच्छा लगही। अतका केहे के देरी रहिसे बहुत आदमी मंच ले अपन-अपन दुव्र्यसन ला छोड़े के संकल्प ले डारिन। आज भी वो दिन याद हे जब महूं ह उही दिन ले सब्बो दुव्र्यसन ल छोड़ रेहेंव। आखिर में मोर मानना हे, के शराब हा अशांति, कलह, गरीबी, अपराध के जड़ आय। येला जतका जल्दी होवय छोड़ देवव अऊ तन, मन, धन परिवार में सुख शांति आवय अइसे परयास करहूं तहां ले देख हूं छोड़इया मन के घर ह स्वर्ग बने म देरी नई लागय।
प्रदीप ताम्रकार
तमेरपारा धमधा


text:
सुधा वर्मा
सारदीय नवरात्र म नौ देवी के पूजा करे जाथे। शैलपुत्री, ब्रह्मचारिणी, चन्द्रघटा, कूष्माण्डा, स्कन्द माता, कात्यायनी, कालरात्रि, महागौरी व सिद्धिदात्री के पूजा करे जाथे। देवी भागवत म नवरात्रि के पूजा विधि, उपास, हवन, कुंवारी भोज, भैरव भोज के जम्मो जानकारी देय हावय।
''दुर्गा सप्तसतीÓÓ के पाठ रोज करे जाथे। येखर पाठ कइसे करे जाय येखर विधि पुस्तक म देय रहिथे। कोनो भी मंत्र या चालीसा, रमायन, गीता के पाठ 'मानसिकÓ नई होना चाही। मध्यम स्वर म पाठ होय ले ये अवाज अपन कान म गूंजथे जेन ह अपन आस-पास के वातावरन के अलावा मस्तिष्क ल घलो केन्द्रित करथे। ध्यान बने रहिथे। पूजा के अन्तिम चरन होथे ''भैरव कुंवारी भोजनÓÓ दू बछर ले लेके दस बछर तक के लइका ल देवी के रूप मानके भोजन कराए जाथे। एक भैरव के रूप या फेर बटुक कहे जाथे अउ नौ झन कन्या रहिथें। पहिली इंखर पांव पखार के आलता लगा के पूजा करथें ओखर बाद भोजन कराथें। आखिरी म फल दक्षिना दे के पांव छू के बिदा करे जाथे। कुंवारी कन्या यदि गृहस्वामी ऊपर चाऊर छींच देवय तब ये ह बने बात आय। देवी म सिंगार के सोलह समान चढ़ाय जाथे।
ये ह तो सामान्य पूजा आय जेन ल सब झन जानथें अउ करथें घलो। एखर अलावा राशि अनुसार जेन ग्रहदोस रहिथे। जेन ल हमन छत्तीसगढ़ म गिरह कहिथन तेनो ल दूर करथे। नौ ग्रह के दोस ल देवी के पूजा ह दूर कर देथे। जनम कुंडली म सूर्य कमजोर हावय त स्वास्थ्य हमेसा कमजोर रहिथे। अइसना लोगन ल अपन स्वास्थ्य लाभ बर शैलपुत्री के पूजा करना चाही। शैलपुत्री नवरात्रि के पहिली दिन रहिथे। चन्द्रमा कमजोर होय ले कूष्मांडा के पूजा चौथा दिन करना चाही। मंगल ग्रह के कमजोर होय ले पांचवा दिन स्कंदमाता के पूजा करना चाही। कात्यानी देवी के पूजा बुध ग्रह के सांति बर करना चाही। ऐखर पूजा व्यापार अउ धन सम्बंधी समस्या बर भी करना चाही। गुरु दशा के सांति बर महागौरी के पूजा नवमी के दिन करना चाही। शुक्र के दशा बर घलो नवमी के दिन सिद्धिदात्री के पूजा करना चाही। शनि के दशा ले उबरे बर काल रात्रि, कात्यायनी के पूजा करना चाही। राहु के दोस बर ब्रह्मचारिणी के अउ केतु के कोप ले बांचे बर चन्द्रघटा के पूजा करना चाही।
ऐखर बर दुर्गा के पूजा करके दुर्गा पाठ करना चाही। येमा मां आदीसक्ति के लीला के आध्यात्मिक तांत्रिक अउ बैग्यानिक दृष्टि ले बरनन करे गे हावय। ये ह प्राचीन ग्रंथ आय। ये ह तंत्र विग्यान आय। ये नौ दिन के उपासना ले साधक ह काल ऊपर विजय पा सकथे। संगे संग अपनों शाक्ति ल बढ़ा सकथे कुछ अलौकिक देवी शक्ति घलो मिल सकथे।
आध्यात्म के सम्बंध विग्यान ले हावय ओखर गणित के गणना बिगन कुछु नई हो सकय। गणित बिना नक्षत्र विग्यान ल समझे नई जा सकय गुरुत्वाकर्सन शक्ति के बिना कोनो भी ग्रह के कोनो अस्तित्व नइये। इही एक ग्रह के गुरुत्वाकर्सन शक्ति दूसर ग्रह ऊपर अपन प्रभाव डालथे। ये प्रभाव ह ग्रह के जीव जन्तु ऊपर घलो परथे। येखर प्रभाव कतका अउ कतका परथे ये ह अलग विग्यान आय। फेर ये ग्रह के प्रभाव ल खतम करे बर जेन ल हमन ग्रह सांति कहिथन देवी के उपासना करना चाही। ये ह वैग्यानिक सच आय।


text:
सुधा वर्मा
8वींअनसूची म कोनो भी भासा ल लाय के मापदण्ड काय हावय, ये ह एक प्रस्न आय। 8वीं अनुसूची म कोनो भी भासा ल जाए बर ओखर पोट्ठ होना जरूरी हावय। राज्य के जनसंख्या या फेर भासा के बोलइया मनखे के संख्या ऊपर निरभर रहिथे। छत्तीसगढ़ ले कमती जनसंख्या अउ छेत्र वाला राज मणिपुर म मणिपुर भासा अउ कोकणी भासा सन् 1992 म 8वीं अनुसूची म आगे। सन् 2003 म बोडो अउ मैथिली 8वीं अनुसूची म आगे जबकि येखर अलग राज नइए। फेर छत्तीसगढ़ी काबर नहीं? 8वीं अनुसूची म आये बर कतेक बाट जोहय।
छत्तीसगढ़ भासा के बियाकरन हिन्दी के बियाकरन ले पहिली बने हावय। बियाकरन के संग-संग 1885 ले लेखन के सुरुआत होईस, कुछ बने साहित्य अइस फेर लेखन रुक गे। लिखित म लेखन न होके वाचिक रूप म बहुत अकन कथा कहिनी नाटक होईस। छत्तीसगढ़ राज बने के बाद लेखन म तेजी अइस। अधिकतर कविता लेखन होइस। गीत साहित्य के एक अंग आय फेर पूरा साहित्य गद्य ऊपर निर्भर रहिथे। महिला लेखन म तेजी अइस। कविता लेखन होवय या फेर मंच म कविता पाठ सब जगह महिला मन अपन इस्थान बनावत हावयं। आज गद्य लेखन म बहुत अकन महिला मन जुरे हावयं। अइसे लगथे के छत्तीसगढ़ी लेखन म महिला मन के लेखन जादा हावय। खण्ड काव्य, उपन्यास, कहिनी, निबंध, व्यक्तित्व चित्रण, पर्यटन, यातरा वृत्तांत सब कुछ लिखत हावयं। 8वीं अनुसूची बर जब पोट्ठ साहित्य ल देखे जाही तब महिला मन के साहित्य कुछ जादा होही। गाँव-गाँव म लेखन होवत हावय। फेर मंच के कमी अउ प्रकासन के समस्या के कारन पीछू हो जथे। अभी राजभासा के माई कोठी म पुस्तक के सकेला होवत हावय। प्रकासन बर अनुदान घलो मिलत हावय। ये समस्या खतम होगे हावय।
''हमारा छत्तीसगढ़ÓÓ किताब लइका मन पढ़त रहिन हें। जेखर ले सहर के लइकामन घलो छत्तीसगढ़ी सीखत रहिन हें। आज छत्तीसगढ़ी कुछ पाठ के रूप म इस्कूल म पढ़त हावयं। येखर अलावा एक प्रयास प्रौढ़ सिक्छा म होय हावय। राज्य संसाधन केन्द्र रायपुर हिन्दी प्राइमर आखर झांपी के बाद छत्तीसगढ़ी म ''गुड़ी के गोठÓÓ निकाले हावय। जेखर लेखन ले मैं जुरे रहेंव। महिला साक्छरता दर बढ़ाए के प्रयास म आज गाँव-गाँव म हिन्दी के बाद छत्तीसगढ़ी प्राइमर पढ़े जाही। येखर ले वाचिक साहित्य लिखित रूप म आही। आज भी साक्छर होय के बाद गाँव-गाँव के महिला मन अपन गीत अउ संस्मरन ल दीवार अखबार म लिखथें। ये साहित्य सबके सामने नई आय फेर राज्य संसाधन केन्द्र म देखे जा सकथे।
जब हमर छत्तीसगढ़ी भासा म अतेक काम होवत हावय तब 8वीं अनुसूची म काबर नहीं। सन् 1885 म छत्तीसगढ़ी बियाकरन लिखना, 1975 ले आकासवाणी अउ दूरदरसन ले कहानी वार्ता एवं लोक नाट्य के प्रदर्सन, छत्तीसगढ़ी म फिलिम निरमान के अलावा आ•ाादी के पहिली लिखे अउ मंचन करे नाटक, गीत ल नजरअंदाज नई करे जा सकय। ये ह भासा के विस्तार ल दर्साथे। 8वीं अनुसूची बर अतेक मापदण्ड बहुत हावय। येखर अलावा सब्दकोस तइयार हावय। कामकाज बर प्रसासनिक सब्दकोस तइयार हावय। पत्र-पत्रिका म परकासन होवत हावय। 40-50 बछर जुन्ना आय ''छत्तीसगढ़ सेवकÓÓ अउ ''देशबन्धु के मड़ईÓÓ। भासा कतका पोठ हावय ये बात सबके आगू म हावय।
महिलामन म लेखन के छमता जादा दिखत हावय। अब येमन ल अपन लेखन के गति ल बढ़ा देना चाही। साहित्य के अइसना ढेरी बनना चाही जेन ल दिल्ली के मन दिल्ली म बइठ के देख संकय, अउ 8वीं अनुसूची म छत्तीसगढ़ी ल रखे बर स्वयं दउंड़त आवयं।


text:
मितानी के महिमा बड़ जबर हावय। इतिहास मा एखर कई ठन उदाहरन हावय। पारा, परोस परिवार के दुस्मनी ह परेम म बदल जथे तेला कोना समझ नई सकयं। चुनाव के बेरा म मोदीजी पाकिस्तान ल लताड़त रहिस हे अउ प्रधानमंत्री बनतेच्च सार्क देस के प्रधानमंत्री मन ल नेवता भेजिस, जेमा पाकिस्तान घलो हावय। ये बात ऊपर देस के बहुत झन नागरिक मन ऊंगली उठइन। हमर देस के मनखे के मुड़ ल काट के धड़ ल हमर देस भेजिस जेखर दुख अउ रीस ह दिखत रहिस हे। ये सब बात ठीक हावय येला यदि दुस्मनी के कारण मान के बइठ जाबो तब तो ओखर अत्याचार बाढ़ते रइही। कभू भी येमा सुधार नई हो सकय। आलोचना करना अपन जगह ठीक हावय, फेर ये सब बंद होवय एखर बर सम्बन्ध सुधारना जरूरी हावय। आपसी सम्बन्ध म विश्वास अउ परेम के धारा बोहाही तभे ये सब घटना अपन आप बंद हो जही।
एक काश्मीर के मुद्दा दुस्मनी के कतेक रंग देखावत हावय। अतेक बछर ले कभी सम्बन्ध सुधर नई पाईस। परिवार के मुखिया के रवैया ह सम्बन्ध बनाथे अउ बिगाड़थे। बात अउ व्यवहार ऊपर सम्बन्ध कायम रहिथे। आज के प्रधानमंत्री जब कार्यभार सम्हालिस तब वो ह जानत रहिस हे, पाक ल ओखर व्यवहार ऊपर लताड़त रहिस हे। फेर पद सम्हाले के बाद ओखर व्यवहार ल देख के कई झन के मन म संका आगे के कथनी अउ करनी म फरक हावय। नहीं अइसना बात नोहय घर में मुखिया बदलथे तब सम्बन्ध म परिवर्तन हो थे, अच्छा होवय या फेर गिनहा होवय। मोदीजी जब देस के मुखिया बनिस तब सब ले पहिली मितानी के हाथ बढ़ा के सार्क देस के सब मुखिया ल नेवता दिस। मोदीजी के कार्य करे के तरीका सब ल देरी ले समझ म आइस। आलोचक तो आलोचना करतेच हावय। ऊंखर काम हे बाल के खाल निकालना। फेर गहराई ले सोचे अउ देखे जाय तो परेम ल कहि दिस के गोली के अवाज में बात सुनई नई देवय। ये बंद होना चाही। मोदीजी समझगे हावय के सिर काटे के काम अब बंद हो ही। अनायास गोली चले के घटना कमती होही। काबर के अब ये देस के मुखिया के तेवर बदल गे हावय। पहिली के मुखिया अपन घर म परेम ले बुला के खवा-पिया के हमला गोली के अवाज बंद करे बर नई कहिस। हमर गोली अउ आक्रमन के जवाब आक्रमन ले दिस। आज समय बदल गे हावय।
गोली के ताकत ल तो पाक ह देख डरे हावय। बहुत दिन के बाद सांति अउ परेम के भासा ले ओखर हिरदय नरम होगे। नवाज शरीफ के देह के भासा ओखर विनम्रता अउ परेम के भाव ल परगट कर दिस। ये ह ऊपरी नोहय। फेर एक नेता अपन आसपास अउ सेना ल अपन भासा के संग ये परेम के भासा ल समझा पाही। वो ह कही सकहि के बेवजह के झगरा सिरिफ इन्सानियत ल खतम करत हावय। आज मितानी करके तो देखन, येखर ले हमला कतका फायदा हावय तेन ह समझ म आही। ये भाव नवाज शरीफ के हावय। देस क मनखे मन ल सांति बना के रखना चाही। नवा मुखिया के ये पहल काय रंग लाही देखव अउ गुनव। मितानी हमर संस्कृति आय। हर संस्कृति खुसहाली देथे।
-सुधा वर्मा


text:
Folder images Free icon We have about (26) Free icon ico, png format in (8/1) pages
folder images folder images folder image folders image folder image icon folder image movies log in folder images folders images folder document folder image my images folder image folder images download free folder images download folder icon images picture image folder hp image folder image picture folder folder close png image picture and image folder image folder set image folder images folder image folders 3d image folder folder my image folder my images mis image folder set image folders image icon folder folder for images folder edit images folder white image image folder color music image folder folder open images images folder icon images folder icons folders with images folder button images


text:
अभी साक्छर भारत के तहत कार्यक्रम चलत हावय। जेमा हर गांव, पंचायत म सौ फीसदी सिक्छित गांव बनत हावय। जेन गांव सौ फीसदी साक्छर होगे हावय तिंहा के साक्छर मन सिरिफ दस्तखत भर करत हावयं अउ अपन आप ल सिक्छित समझत हावयं। ओमन परिक्छा उतीर्ण कर डरे हावयं। अइसना काबर?
सिक्छित होय के बाद पढ़ई बंद कर दिन, पढ़ई बंद होगे तब सब भुलागे। साक्छरता मिसन दुवारा, अउ राज्य संसाधन केन्द्र दुवारा बहुत अकन पुस्तक देय गे हावय। सिक्छा केन्द्र म रस्सी म ये पुस्तक मन टंगाय हावय। फेर पढ़े म कोनो ल रुचि नइए काबर? प्रेरक के कमी हो सकथे जेन ह अपन बात ल सही ढंग ले नई रख सकत हावय। या फेर प्रेरक स्वयं समझ नई सकत हावय के कइसे नवसाक्छर मन ल आगू पढ़ाय जाय।
जेन पुस्तक केन्द्र म देय गे हावय वो मन उंखर जिनगी ले जुरे हावय। कानून मानना चाही, स्वास्थ्य के जानकारी अंधविश्वास ले दूरिहा लेगथे। ये पुस्तक मन ल सब ल पढऩा चाही। पशु पालन, मुर्गी पालन, मछली पालन के उपयोगी पुस्तक हावय। खेती-किसानी संबंधित जानकारी, गन्ना, काजू के खेती, फूल के खेती, कइसे करे जाय। लोककथा, परीकथा सब कुछ हावय। निदान के संग मनोरंजन के घलो धियान रखे गे हावय। प्रेरक ल प्रेरना देना जरूरी हावय। ये पे्ररणा नवसाक्छर तक पहुंचही तभे साक्छर मन अपन दस्तखत ले बाहिर के दुनिया ल जान सकही। रोज ओमन ल केन्द्र म आना चाही या फेर लाना चाही।
प्रेमचंद के छोटे-छोटे सरल हिन्दी भासा के कहिनी घलो रखे गे हावय। येला पढ़ के समाज अउ परिवार के प्रति परेम के भावना आही। समाज ल जाने के मौका मिलही साहित्य बने हो ही तभे नवसाक्छर ओला पढ़ही। साहित्य बने बावय, कइसना हावय येखर जानकारी प्रेरक दिही या फेर समाज के कोनो भी मनखे दे सकथे, जेन ल नवसाक्छर पढय़। अइसने रोज-रोज, नवा-नवा जानकारी पढ़े ले उंखर साक्छरता बने रइही अउ पढ़े म रुचि आही। इही रुचि ह ओमन ल अउ आगू बढ़हीं। सतत् सिक्छा जरूरी हावय ओखर स्वरूप कुछु भी होवय, दैनिक अखबार भी हो सकथे।
-सुधा वर्मां


text:
सुधा वर्मा
जुन्ना इतिहास ल देखन त लेखन म नारी कमती हावय। एक-दू झन ही आगू म आथें। छत्तीसगढ़ ल छोड़ देन तब तो गार्गी के नाव सबले आगू म आथे। जेन ह गियान विस्तृत छेत्र म काम करिस। नक्छत्र विज्ञान, रसायन शास्त्र अउ पर्यावरन के पोट्ठ जानकारी रहिस हे। रसायनशास्त्र या विग्यान आज ले जादा समृद्ध रहिस हे। पर्यावरन के जानकारी हमेसा पर्यावरन ल बचाय के काम करिस। औषधि विग्यान पर्यावरन ले जुरे रहिस हे। वेद के रचना म नारी के योगदान रहिस हे।
छत्तीसगढ़ी म आमिन माता ल सुरुवाती दौर के कवयित्री कहे जा सकथे। रमा शर्मा के कुछ गीत आगू म अइस। ओखर बाद शकुन्तला शर्मा के 'चंदा के छाँवÓ अइस। पहिली प्रकासित कविता संगरह म अपन नांव दर्ज करा लीस। ओखर बाद 'गोठÓ निबंध संग्रह डॉ. सत्यभामा आडि़ल के अइस जेन ह गद्य पद्य के पुस्तक आए ले लगगे। सरला शर्मा के उपन्यास माटी के मितान अउ सुधा शर्मा के उपन्यास बन के चंदैनी अइस।
कहानी संकलन सुधा वर्मा के 'धनबहार के छाँव मÓ, चंद्रकला त्रिपाठी के 'बगरे गोठÓ, सरला शर्मा के 'सुरता के बादÓ, डॉ. सत्यभामा आडि़ल के 'रतिहा पहागेÓ अइस। अभीच्च गीता शिशिर चन्द्राकर के कहिनी संकलन 'माटी महतारीÓ अइस। शकुन्तला शर्मा के लघु कथा संग्रह 'करगाÓ अउ सुधा वर्मा के 'कोंख में बसेराÓ घलो हावय।
निबंध लेखन म सरला शर्मा के 'बहुरंगीÓ अउ 'आखर म अरघÓ अइस। आखर म अरघ पुस्तक म 'सुरताÓ के संग-संग 'संगवारी मन जागवÓ लेख म सेतु समुद्रम ऊपर सुग्घर लेख हावय। (नाटक म लघु नाटक) निबंध संकलन म सुधा वर्मा के 'तरिया के आंसूÓ अउ 'परिया धरती के सिंगारÓ छपे हावय, येमा पर्यावरन, संस्कृति तीज तिहार, सामाजिक चेतना स्त्री विमर्श के दरसन होथे। शकुन्तला शर्मा के 'इदं न ममÓ हावय। (नाटक पर) सुधा वर्मा के 'अन्तद्र्वन्द्वÓ, शकुन्तला तरार के 'चूरीÓ, सुधा वर्मा टेलीफिल्म 'दुलारीÓ हावय।
कविता लेखन म संख्या सौ तक पहुंचगे होही। फेर जेन मन सरलग लेखन करत हांवय तिंखरक नांव हावय-शकुंतला शर्मा, शकुंतला तरार, गीता विश्वकर्मा, सुधा शर्मा, सुधा देवांगन, रजनी देवांगन, शशी दुबे, संध्यारानी शुक्ला। अनुवाद लेखन जरूरी हावय काबर के हिन्दी या फेर संस्कृति म लिखे साहित्य ल पढऩा जरूरी हावय। शकुंतला शर्मा ह 'चाणक्य नीतिÓ ल हिन्दी अउ छत्तीसगढ़ी म करे हावय। अनुसुइया अग्रवाल ह तीज तिहार ऊपर सुग्घर पुस्तक निकाले हावय।
आज भी छत्तीसगढ़ी म गद्य लेखन गिने-चुने मन करत हावयं। एखर अलावा भी कोनो अउ हो ही जेन ल मैं सुरता नई कर पावत हाववं। कुछ के किताब नइये तव ऊंखर विधा के जानकारी नई हो पइस। कुछ मन जुन्ना कवियत्री हावयं। अंगरी म गिन सकन अइसना तीन-चार झन पहिली ले लिखत हावयं. जयश्री शर्मा अपन यात्रा सुरु करे रहिन हें। एक पोट्ठ कहानीकार के संग-संग कविता घलो लिखथें। 'घर आंगनÓ कार्यक्रम के स्क्रिप्ट लिखे के संग-संग कम्पेयरिंग करत रहिन हें। 1976 ले नाटक म भाग घलो लेवत रहिस हे।
छत्तीसगढ़ी महिला लेखन घर ले बाहिर अइस छत्तीसगढ़ राज बने के बाद। धीरे-धीरे ये विकास यात्रा म तेजी आव, हावय। कहिनी म विसय के विविधता जरूरी हावय। कब तक धान, खेत, बइला गाड़ी के बात करबो। अब पक्का मकान होगे, बोट होगे, गांव-गांव म सेप्टिक के संग-संग नल के सुविधा होवत हावय। बइला के जगह ट्रैक्टर आगे हावय। अब धन के जगह फूल, साग-भाजी, औषधिकारक पौधा लगावत हावयं। विसय के विस्तार जरूरी हे, येला नारी ही कर सकथे।


text:
बांसुरी वादक देवनारायण संग विजय मिश्रा के गोठबात
लोक-संगीत म मंदरस कस मिठास घोरथे बांसुरी, मांदर, ढोलक, दमऊ, दफड़ा, नंगाड़ा, जइसे छत्तीसगढ़ी लोक बाजा के बीच म दूबर-पातर बांसुरी ल देखबे त दिखय नहीं। फेर गाय बजाय के बेरा में अपन ले बड़े-बड़े बाजा मन के बारा बजा देथे, बांसुरी ह। छत्तीसगसढ़ी लोक गीत, संगीत म बांसुरी के सुर हर मंदरस कस मिठास ल घोर देथे। हमर पाठ पुरान म पढ़े अउ सुने ल मिलथे कि नानचुन साज बांसुरी के बल म भगवान श्रीकिसन हर गोप-गोपिका, गाय गरूवा ल मोहित कर डारय। अइसने हे बांसुरी बजा के अपन कला म बूड़े सोनडोंगरी (गुरूर ब्लॉक) गांव के रहोइया देवनारायण साहू हर अपन बांसुरी के तान सुनोइया मन ल मोह डारथे। देवनारायण के बांसुरी यात्रा कथा ल जाने बर ओखर संग मोर मूंहाचाही अइसन होइस-
विजय- देवनारायणजी बांसुरी फूंके के चस्का कइसे अउ कोन उमर म चढि़स?
देव- हमर घर परिवार म छत्तीसगढ़ी लोक संगीत हर रचे-बसे हवय। मोर बाबूजी श्री बाबूलाल हर हारमोनियम मास्टर आय। ओखरे संगेसंग मैं हर पहिली घांव कुलेश्वर चौरेजी ल बांसुरी बजावत सुनेंव, तब बांसुरी के धुन म बीपतिया गेंव । गांव के मेला में आठ आना के बांसुरी बिसा के उही में ददरिया, बिहाव के गीत के तान छेडऩा सुरू करेंव।
सोन डोंगरी ले सुरू होके आपके बांसुरी के तान कहां-कहां तक बगरिस?
- मोर चालीस बछर के उमर ल पूरा करत- करत मैं हर सोनहा बिहान, लोक रंग, अनुराग धारा, रंग सरोवर, गंवई के तिहार, लोक रागिनी जइसे नामी लोक संस्था म बांसुरी बजाय हांवव। अइसन संस्था के कलाकार मन संग म कइ ठिन राज्य-राष्ट्र लोक महोत्सव में भाग लेहे के मोला मउका मिले हवय।
आजकल गांव-गांव म लोक मंच खुलत हवय, एखर असली कारन का हे?
- छत्तीसगढ़ राज बने के पहिली अउ अब ल देखव त वाकई म लोक मंच के बजार भराय दिखथे। एखर सबले बड़े कारन अब गंवई गांव में बिजली, पानी, सड़क के संगे संग रिकार्डिंग के सुविधा बाढ़ गे हावय। छत्तीसगढ़ सरकार तको लोक मंच के बढ़हर बर नवा-नवा काम करत हें। पहिली के तुलना में अब किसान मन दू-तीन फसल लेवत हें, जेखर से आमदनी बाढग़े हावय। ते पाय के लोकमंच ल कराय के हौसला बाढग़े हावय।
बदलत बेरा म छत्तीसगढ़ी कला संसार बर कोनो खतरा दिखथे का?
- नवा जमाना आय ले छत्तीसगढ़ी कला संस्कृति ल बढ़ावा तो बहुत मिलिस। फेर जुन्ना-जुन्ना गाना-बजाना के रीति-रिवाज में जउन बदलाव दिखत हे, ओहर चिन्ता के बात आय। पहिली के गीत-संगीत म छत्तीसगढ़ी लोकरस के महक भराय रहय। अब तो अइसे-अइसे गाना सुने ल मिलथे जेमे न मुड़ी पूछी के ठिकाना रहे न सुर के। हमर छत्तीसगढ़ के बांस, चिंकारा, धनकुल, मोहरी, सिंग बाजा, खंजेरी के आवाज अब के संगीत म सुने बर नइ मिलय। अइसन बाजा अउ एखर बजोइया मन ल छत्तीसगढ़ राज्य के धरोहर कस संजोय के बेरा आगे हे।
आप के बिचार म नंदावत लोक कला कइसे बांचही?
- हमर छत्तीसगढ़ के आत्मा गांव म बसथे। इंहे लोक कलाकार जनम लेथे। ये हिसाब से सब ले पहिली गंाव-गांव म लोककला, संस्कृति ल बढ़ावा देहे बर लोक गीत, संगीत के सिक्छा देना जरूरी हे। मेला-ठेला, सादी-बिहाव अउ तीज तिहार में फूहड़ फिलिम के गाना म नाचना तको बंद होना चाही। इस्कूल, कॉलेज म छत्तीसगढ़ी नृत्य, गीत के प्रस्तुति ल अनिवार्य करना चाही। लोक जगत म बड़े-बड़े काम करोइया जइसे मंदराजी दाऊ, रामचंद्र देशमुख, महासिंग चंद्राकर, देवदास बंजारे, मदन निषाद, गोविन्द निर्मलकर कस कलाकार मन के मूरती गांव-गांव म लगना चाही।
बासुरी के बनावट हर का संदेसा देथे ?
-विजय भइया, बने सवाल पूछे हवव। बांसुरी ल देखथों त मोला अइसे लागथे की पेड़-पौधा मनखे मन ल किसिम-किसिम के फायदा पहुंचाथे। सुखाय बांस ल बेंद-बेंद के बनाय बाजा बांसुरी हर मनखे ल सीख देथे की दुख-पीरा के बेरा म तको हांसत मुसकावत अपन बोली म मिठास राखना चाही।
देवनारायण संग अइसन गोठबात ल पूरा करके जब बिदा लेंव त मोर मन म गूंजत रहिसे कि पेड़- पौधा जियत-मरत ले मनखे के सेवा में काम आथें। अइसन जिनीस के सेवा अउ बरक्कत बर मनखे समाज ल काम करना चाही। पेड़-पौधा के लकड़ी अउ जीव-जंतु के चाम के संगेसंग लोहा, तांबा, पीतल ले बने साज के इही आवाज (पीरा) होही-
''जो साज से निकली है वो सबने सुनी है।
जो तार पे गुजरी है, वो किस दिल को पता हैÓÓ।।
विजय मिश्रा 'अमितÓ


text:
छत्तीसगढ़ी लोकगीत, नृत्य, संगीत, बाजा, तीज तिहार, गहना के चरचा अड़बड़ होथे, फेर अइसन बेरा म इंहा के लोककथा-किस्सा के महत्तम ल नइ भुलाना चाही। काबर कि छत्तीसगढ़ के जनपद म एखरो खजाना भराये हवय। विनोद शंकर शुक्ल जी के कहना आय कि ''लोककथा-गीत हर फूल कस होथे, जेमा मानुस समाज के संस्कृति अउ सभ्यता के महक समाय रहिथे। एमन जन-मन ल मोह लेथे, काबर कि बनावटीपन ले दूरिहा लोक किस्सा म जनजीवन के सुंदरता हर दमकथे।ÓÓ इहां के लोककथा के ऊपर पसीना ओगरत बूता डॉ. मृणालिका ओझा हर करे हवय। ओखर संग लोककथा के मरम, इतिहास, किसिम अउ आज के बेरा मे लोककथा के दसा-दिसा ले लेके होय मुंहाचाही ल, पाठक, संगबारी मन बर परोसत हंव :-
विजय: मृणालिकाजी, सबले पहिली ये बतावव कि लोककथा के मरम का आये?
डॉ. मृणालिका: मिश्राजी, लोककथा हर आदि मानव के बेरा के गढ़े कथा कहिनी आय। लोककथा हर कोनो भी देस-राज के सभ्यता संस्कृति के पोसक अउ संवाहक होथे। जउन म अपन जिनगी के रीति रिवाज, अनुभव, घटना ल सुनावत, बतावत सियान मन नान्हे-नान्हे लोग लइका मन ल मनोरंजन के संगे संग गियान देथे। हजारो बरस पुराना अइसन कथा मे हरदम ताजगी अउ मिठास भराय रहिथे। लोककथा सुनाये के रिवाज ल 'किस्सा गोÓ अउ किस्सा सुनोइया मनखे ला 'लोक कथक्कड़Ó अउ 'कथकÓ केहे जाथे।
विजय: लोक किस्सा के मूल जनमदाता कहां ल माने जाथे?
डॉ. मृणालिका: अइसे माने जाथे कि लोककथा के मूल जनम देवइया हमर देस भारत हर आय। हमर बिद्बान अउ हमर लोक साहित्य के मुताबिक महापंडित राहुल सांस्कृत्यायन, गुरुदेव रवीन्द्रनाथ टैगोर, देवेन्द्र सत्यार्थी के नांव ल लोककथा-गीत के खोजे बर तन-मन लगाके जुटोइया के रूप मे जाने जाथे। हमर छत्तीसगढ़ म ए बिसय म हीरालाल काव्योपाध्याय, पंडित लोचन प्रसाद पांडेय, डॉ. पालेश्वर शर्मा, डॉ. शंकुन्तला वर्मा, डॉ. नारायण लाल परमार, डॉ. विनय कुमार पाठक असन बिदवान मन अड़बड़ काम करे हवय।
विजय: लोककथा के ऊपर सोध-खोज, परख के बिचार-प्रेरणा आपमन ल काखर से मिलिस?
डॉ. मृणालिका: मिश्राजी, एखर पाछू मोर मां स्व. गायत्री देवी झा के हांथ हवय। ओखरे अंगरी ल धर के लोककथा संसार म बिचरना सीखेव, अउ ''लोककथाओं में लोक और लालित्य-संदर्भ छत्तीसगढ़ÓÓ नांव के एक ठिन जबड़ किताब लिखे के हिम्मत करेंव। मोर ये काम म मोला डॉ. विनय कुमार पाठक कस गुरु के मिलना तकदीर के बात आय। छत्तीसगढ़ी लोकमंच के पुरोधा स्व. रामचंद्र देशमुख के तको बहुत बड़े सहयोग मोला लोककथा सकेले म मिलिस हवय।
विजय: लोककथा के खोज म का का तकलीफ उठाना पडि़स?
डॉ. मृणालिका: मे हर तीन सौ ले जादा लोककथा के संचय करे हंव। एखर खातिर मोला छत्तीसगढ़ के गांव, खेत, खलिहान, डोंगरी, पहाड़, नदियां, नरवा ल लांघत कइ-कइ रात गांव-गांव म बिताना पडि़स। उंहा डोकरी-डोकरा, सियान मन संग भेंट कर-करके कई-कई रात जाग-जाग के रंग-रंग के किस्सा, कथा सुनेंव अउ लोककथा के बहुरंगी लोकचरितर ल जाने के मउका पाएंव। कथा के बीच-बीच मे लोककथक्कड़ मन लोकगीत, हाना, जनउला के गियान तको देवयं।
विजय: बदलत बेरा म लोककथा ले दूरिहावत मनखे ल का नुकसान होवत हे?
डॉ. मृणालिका: टीवी, सिनमा, वीडियो, मोबाइल के जमाना म आज लोगन लोककथा ले दूरिहा गें। इंही पाय के घर परिवार, समाज म सुख-सांति, मान-मरयादा कमतियात जावत हे। बालपन म लइका मन के भीतर म लोककथा हर रिसता-नाता के मिठास, मेहनत-मितानी के महत्तम, झूठ-लबारी, ढोंग-ढचरा से दूरिहा रहे के सीख के बीज बोंथे। घर के सियान के संग म मोह-मया बढ़ाय के कारन तको लोककथा हर बनथे। काबर कि कथा सुने बर लइका मन सियान बबा-दाई के तीर मे लपकत बइठथें। अब लोककथक्कड़ के रिवाज हर नंदावत हे। ते पाय के नवा पीढ़ी के लइका मन अपन संस्कार अउ सियान ले दूरिहावत हंवय।
विजय: 'किस्सा गोÓ अउ 'लोककथक्कड़Ó ल बचाय बर का उदिम होना चाही?
डॉ. मृणालिका: लोककथा हर लोग लइका मन ल सियान कस सीख देथे। इही पाय के किस्सा गो अउ लोककथक्कड़ मन ल बचाय बर गांव-गांव, स्कूल-स्कूल म लोककथा के सुनाये के मुकाबला होना चाही। स्कूल-कॉलेज के पाठयक्रम म लोककथा ल सामिल करना चाही। प्रिन्ट अउ इलेक्ट्रानिक मीडिया म तको लोककथा के बढ़हर बर विसेस स्थान मिलना चाही।
डॉ. मृणालिका संग मुंहाचाही ल बिराम देहे के बेरा म मोला सुरता आगे कि मोर ममा दाइ हर कथा ल खतम करय त कहय 'तरिया के पानी थिरागे, मोर कथा ह सिरागेÓ अउ नइं त कहय कि 'दार-भात चुरगे, मोर कथा पुरगेÓ। ये दोनों के मरम ल ओ हर बतावय कि दार-भात के चुरना अउ तरिया के पानी के सफा हो जाना मनखे के जिनगी म सुख आ-जाये के निसानी होथे।
विजय मिश्रा ''अमितÓÓ


text:
Folder images Free icon We have about (26) Free icon ico, png format in (2/1) pages
folder images folder icons of image images folder 3d icon image folder icon pack images folder icon pack black blue image folder image folders icons pack image icon folder envelope umbrella folder icon images folder icon images download picture image folder download images for windows 8 folder file icons folder images folder image folders image folder image icon folder image movies log in folder images folders images folder document folder image my images folder image folder images download free folder images download folder icon images picture image folder hp image folder image picture folder folder close png image picture and image folder image folder set image folder images folder image folders 3d image folder folder my image folder my images mis image folder set image folders image icon folder folder for images folder edit images folder white image image folder color music image folder folder open images images folder icon images folder icons folders with images folder button images


text:
Image folder Free icon We have about (26) Free icon in (1/1) pages
Popular tags: folder image images education sasini silva red dvd image test hydropro v2 folders free folder ivista 2 grey muku style
folder image picture image folder hp image folder picture and image folder image folder set image folder images folder image folders 3d image folder mis image folder set image folders music image folder image folder color images folder icon images folder icons images folder 3d icon folders images folder image folder icon pack my images folder image images folder icon pack black blue image folder image folders icons pack picture image folder download folder images folder icon images image picture folder folder close png image folder image folders image folder my image folder my images folder image icon folder for images image icon folder folder open images folder white image folder edit images folders with images


text:
सुधा वर्मा
जन धन योजना' के तहत बहुत अकन खाता बैंक म खोले गिस। पांच हजार के बीमा फोकट म देय हावय। एक मनखे जेन ह मजदूरी करथे, ओला बड़े-बड़े चकाचक बैंक ल देख के ऊंहा जाय म झिझक होथे। अंग्रेजी के फारम अउ कार्यविधि अतेक पेचीदा होथे के ओला खाता खोले म तकलीफ होथे। पइसा निकालना अउ जमा करना सब बर एक सहायक के जरूरत होथे।
'जन धन योजनाÓ के अंतर्गत हर मजदूरी करइया मनखे मन के खाता खुलगे। बैंक के मनखे मन स्वयं पहल करके खाता खोलवइन। एक आम मनखे के झिझक खतम होगे अउ अब ओ ह समाज के दूसर मनखे मन के बरोबर खड़ा होगे। ऊंखर मन म आत्मविस्वास, आत्मसम्मान के भावना जागगे। अब हर मनखे गौरव के संग अपन खाता खोलत हावय। अउ एक-दूसर ल पूछत रहिथे के तोर खाता खुलिस?
एक खुशी अउ जिम्मेदारी के चेतना जाग गे हावय। अब हर मनखे सोचथे कि हर महिना कुछ पइसा जमा करे जाय। मनखे म पइसा जमा करे के प्रवृत्ति जागही अउ बीमा के लाभ मिलही। एक-दूसर पक्छ घलो हावय। येखर ले सरकार के खाता म पइसा जमा होही। मनखे ह उल्टा सीधा खरचा ल बंद करके पइसा जमा करही। पइसा के बियाज मिलही। हां, एक खुसी के बात ये हावय के 'शून्यÓ खाता घलो चलत रइही। फेर ये खाता म पइसा हर महिना आना चाही। खाता 'डमीÓ होगे तब काय होही। ये खाता उही नम्बर ले फेर शुरु हो सकथे के नहीं। चाहे कुछु भी होवय। अइसना घटना कमती ही होही।
एक उत्साह सब ल पइसा जमा करे बर उकसावत हावय। ये योजना सफलता के संग अपन रिकार्ड जरूर बनाही। एक परिवार के बेटी-बेटा बर अब पइसा के सकेला होही। उंखर पढ़ाई, बिहाव के खरचा बर जमा होवत पइसा ल अपन आंखी म दाई-ददा मन देख सकही। संचय के प्रवृत्ति तो पहिली घलो रहिसे हे। फेर ओ संचय के उपयोग, ऐसोआराम, कपड़ा-लत्ता या फेर खाए-पिए म खतम हो जाय। पढ़ई बर बिहाव बर उधारी लेय बर परय। फेर अब ये खाता ह उधारी के प्रवृत्ति ले मुक्ति देवाही अउ आत्मनिर्भर होय बर आगू बढ़ाही।
ये खाता ल चलाय बर या चालू रखे बर बेरा-बेरा म बैंक वाले मन ल मनखे ल जगाना जरूरी हावय। परेम के भासा ले येला जागृत रखे के परयास करत रहे बर परही। एक गलत कदम मनखे के मनोदसा ल बदल देथे। फायदा सब ल हावय।


text:
देस म दू महिना के उठा पटक अउ तनातनी छिंटाकसी के बाद म परिवर्तन होईस। जुन्ना हवा के निकासी के संग नवा हवा देस म बोहाइस। सत्ता परिवर्तन, जनजागरन के संकेत दिस। जनता जागिस तो। 'आप पार्टी एक उत्प्रेरक के काम करिस जनता ल जगाय बर। जनता के विश्वास कांच के गिलास कस चकनाचूर होईस तब जनता सोचिस दस बछर ले बिन भाव के अंग्रेजी बोलइया प्रधानमंत्री ल देख-देख के जनता उकता गे रहिस हे। नेहरू परिवार के पूंछी ल धरे-धरे आखिर कब तक जनता रेंगतिस। भ्रष्टाचार, महंगाई ल देख-देख के खून के आंसू बोहावत जनता कुछु नवा चाहत रहिस हे। फेर कखरो ऊपर भरोसा नई कर पावत रहिस हे। अचानक एक मनखे आइस जेन ह सब ल विसवास देव इस के ओहर ऊंखरे बीच के आय।
आम मनखे ल ओखर गोठ बात म अपनपन के दरसन होईस। ओखर आत्मविस्वास अउ काम करे के ढंग सब ल भा गे। हर वर्ग के मनखे के मन म मोदी प्रधानमंत्री के रूप म समागे। एक परिवर्तन के चाहत मोदी ल जीतवा दिस। ओखर व्यक्तित्व के कुछ अइसना बात हावय जेन ह सब ल प्रभावित करिस, नारी के प्रति सम्मान, देस नारीमन म जगह बनइस। अपन राज के मनखे मन ल उत्तराखंड ले जिम्मदारीपूर्वक स्वयं के आके ले जाना सबके मन म सुरम्छा के भावना लाइस। नेतृत्व के छमता के संग-संग पूरा देस के भ्रमन करना, सबके बारे म सोचना, स्वदेसी जिनिस ल बढ़ावा देय के बात करना मन म जगह बनालीस। एक बड़े समर्थन के संग जीतगे। जीते के बाद भी चेहरा म उही पहिलीच्च वाले बात रहिस हे। अपन पहिली भासन म माँ शब्द के प्रति संवेदना दिखिस। अपन माँ, देश माँ अउ पार्टी माँ के सेवा के भाव अतेक भावुकता के संग अइस के सबके आंसू आगे। गंगा नदी याने जल के प्रति चिंता हर धर्म के मनखे ल अपन डाहर खिंचिस। सब ल अपन भाव अउ शब्द ले अपन डाहर खिंचे के बाद एक नारा दे दिस ''सबका साथ सबका विकास ! ये नारा सब म जोस पैदा कर दिस।
एक नवा हवा बोहाय ले लग गे। सालों-साल एक परिवार अउ ओखर संचालन ऊपर ले विसवास खतम होगे। सब ल मिलके सबके विकास करना हे। येमा सामुदायिकता के भावना विकसित होईस अउ सब म एक नवा शक्ति के संचार होईस। एक नवा भारत के निरमान होगे हावय। अब येला सम्माले के जरूरत हावय। ये नवा हवा हमेसा साफ, सुद्ध राहय, येला देखे के जरूरत हावय। बहुत सम्हल के गोड़ आगू बढ़ाय बर परही। गंगा ल निरमल करना हावय, देस ले भ्रष्टाचार ल निकालना हावय। एक-दूसर के प्रति परेम पैदा करना, सब जाति, धरम के सम्मान करना हे। ये नवा हवा ल बोहाय बर नेता के संग-संग जनता ल घलो सथ देयलबर परही तभे ये ह हमर देस के सम्मान ल बढ़ाही। जनजागरन होते रहना हावय। हर मनखे अपन आप अपन मन के सफई करय तो एक अइसना भारत बनही जेन ल विश्व देख ही।
-सुधा वर्मा


text:
कोनो तीज तिहार होय, अंचल के रीत-रिवाज जहां के संस्कृति अऊ परम्परा ले जुड़े रथे। सबो तिहार म धार्मिक-सामाजिक संस्कार के संदेश हमला मिलथे। तिहार मनाय ले मनखे के मन म बहुते उमंग देखे जाथे। आज मनखे ला काम बूता के झमेला ले फुरसद नइ मिले। ओला तिहार के ओखी म एक-दू दिन काम-बूता ले उरिन होके घूमे-फिरे अऊ अपन हितु-पिरितु संग मिले भेंटे के मौका मिलथे। तिहार के ओखी घर-दुवार के साफ-सफाई लिपाई-पोताई हो जथे। गांव म डीह डोंगर के देवी देवता के ठऊर ल बने साफ करके लिपई पोतई करथें। देवता धामी के बने मान-गौन होथे तब उहू मन बस्ती अवइया बिघन बाधा बर छाहित रथे। इही पाय के हमर पुरखा मन तीज तिहार मनाय के परम्परा चलाय हें, जेमा एक ठन तिहार गांव के मड़ई मेला ल घलो माने जाथे।
मड़ई मेला परब मनाय के चलन कब ले शुरू होय हे, येखर कोनो ठोस परमान तो नइ मिलय फेर सियान मन अपन पुरखा मन ले सुने मुंहजबानी कथा अइसन किसम के बताथें। द्वापर जुग म भगवान कृष्ण हा देवराज इन्द्र के पूजा नई करके गोबरधन पहाड़ के पूजा करिस, तहान इन्द्र ह अपने अहंकार के मारे मुसलाधार बारिस करके सब गोप-ग्वाल ल विपत म डार दिस। तब भगवान कृष्ण ह अपने छिनी अंगरी म गोबरधन पहाड़ ल उठाके सबके रक्षा करिस। संगे-संग गोप-ग्वाल मन ल अपन-अपन लऊठी पहाड़ म टेकाय बर कहिके एकता म कतका ताकत हे येकर मरम बताइस। ओ दिन विपत ले बांचे के खुशी म गोप-ग्वाल खूब नाचे गाये लगिन। उही दिन ले राऊत नाचा अऊ मड़ई मनाय के परम्परा शुरु होइस।
जिहां तक हमर छत्तीसगढ़ के बात हे, देवारी तिहार म गोबरधन के पूजा करथन। किसान के नवा फसल आथे, ओकर बाद म मड़ई मेला मनाय के सिल-सिला शुरु हो जथे। ओ जुग म भगवान कृष्ण ह प्रकृति के पूजा करके इन्द्र के अहंकार ल टोरिस अऊ ग्वाल बाल के रक्षा करिस तब कृष्ण ल अपन रक्षक मान के ओकर पूजा करिन। उही पाय के आज घलो गऊ माता के चरवाहा मन भगवान के कथा ले जुड़े दोहा बोलथें अऊ नाच-कूद के खुशी मनाथे। अब भगवान कृष्ण के संगे-संग अऊ कतकोन देवी देवता के पूजा अऊ मान गौन करथें। देवी देवता के चिन्हारी के रूप में मड़ई बैरक सिरजा के मड़ई मेला के तिहार ल सामूहिक रूप म मनाय जाथे।
मड़ई मेला के परब हमर जम्मो छत्तीसगढ़ म मनाय जाथे भले विधि-विधान म थोर-बहुत अंतर रथे। ये तिहार ल मनाय के तारीख तिथि पहिली ले तय नइ राहय फेर अतका बात जरूर हे, जे गांव म जौन दिन हाट बजार होथे उही दिन मड़ई मनाथें। जेन नान्हे गांव म हाट बजार नइ होय उहां कोनो दिन अपन सहूलियत देख के मड़ई तिहार मना लेंथे। कोनो-कोनो गांव जिहां हफ्ता म दू बेर हाट बजार लगथे अऊ बस्ती बड़े होथे उहा दू बेर मड़ई मेला के परब मना लेथें। येकर उलट कोनो-कोनो गांव म अपन गांव के परम्परा के मुताबिक कुछ साल के अन्तराल म मनाय जाथे। जइसन के जिला मुख्यालय गरियाबंद म तीन बच्छर म मड़ई मेला मनाय के परम्परा चलत हे। उही जिला के पांडुका गांव म छेरछेरा पुन्नी के बाद अवइया बिरस्पत (गुरुवार) के दिन मड़ई पक्का रथे। कोनो ला बताय के जरूरत नइ राहय। कई ठन गांव म हमर देश के परब गणतंत्र दिवस के दिन बड़ धूमधाम ले मड़ई मेला के तिहार मनाथे।
मड़ई मेला के तइयारी बर गांव के सियान पंच सरपंच एक जगा सकलाथें अऊ एक राय होके चरवाहा मन ला बताथें। दिन तिथि बंधाथे तहान मड़ई मेेला के जोखा गड़वा बाजा, नाच पेखम के बेवस्था अऊ जरूरी जिनिस ल बिसाके लानथे। अलग-अलग गांव म अलग-अलग देवी देवता बिराजे रथे। जइसन के महावीर, शीतला माता, मावली माता, सांहड़ा देवता के संगे-संग गांव के मान्यता के मुताविक अऊ देवी-देवता जेमे बावा देवता, हरदेलाल, राय देवता, नाग-नागिन देवता, बाई देवता अइसने कई किसम के नाव सुनब म आथे, ऊंकरो मान गौन करथें। गांव म कतको झन अपन पुरखौती देवी देवता मानथे जेला देवताहा जंवरहा कथे ओमन मड़ई बैरक राखे रथें उंकरो मान गौन करथें। मंडई म परमुख शीतला माता, मावली माता, महावीर, कोनो के पोगरी देवी देवता के मड़ई रथे। दू ठन कंदई मड़ई रथे जेमा कपड़ा के पालो (ध्वजा) नइ राहय। कंदई मड़ई म कंदई के अनगिनत पालो लगे रथे। डांग (बांस) के बीचोंबीच म चार पांच जगा ढेरा खाप पंक्ति लगा के ओमा मोवा डोरी गांथ के कंदई के पालो लगाय रथे। ओकर ऊपरी फोंक म मयूर पांख के फुंचरा बांधे रथे जेहा सबो मड़ई के शोभा बढ़ाथे।
मंड़ई मेला के परब म पौनी पसारी के मदद लेना बहुत जरूरी रथे। पौनी पसारी म गांव के पुजारी बईगा, किसान के गाय चरवाहा राऊत अऊ देवी देवता के पूजा पाठ बर दोना-पतरी देवइया नाऊ ठाकुर के सहयोग जरूरी होथे। इंकर बिना मड़ई के परब नई मना सकय। मड़ई के कामकाज करइया गांव के अगला मन पूजा पाठ के जिनिस, नरियर, सुपारी, धजा, वइसकी, लिमऊ बंदन, गुलाल, हूम धूप, अगरबत्ती के जोखा कर के राखे रथे। मड़ई के दिन सबले पहिली नरियर सुपारी अऊ बाजा-गाजा संग गांव के बइगा ल नेवता देथें, तब बईगा हा गांव के सब देवी देवता ल जेकर जइसन मान-गौन होथे ओ जिनिस ला भेंट कर के नेवता देथे। तहान गांव के परमुख सियान मन ला पिंवरा चाऊंर अऊ सुपारी भेंट कर के नेवता देथें। मंड़ई के दिन बाजार चौक म बिहिनियां ले दूकान वाला बैपारी मन अपन सामान लान के अपन दुकान सजा के तइयारी कर लेथें। जइसने बेरा चढ़त जाथे ओइसने बाजार के रौनक बढ़ते जाथे। मड़ई म मिठई, दुकान, खिलौना दुकान, मनियारी दुकान, होटल, पानठेला, किराना दुकान अऊ संगे संग साग-भाजी के बेचइया मन के पसरा घलो लगथे। मड़ई के दिन सबो दुकान के सामान खूब बेचाथे। वैपारी मन खूब आमदनी कमाथें। लोगन के मन बहलाय बर ढेलवा रहचुली झुलइया घलो आथें फेर अब ओहा धीरे-धीरे नंदावत हे।
संझाती बेरा नेवताये पहुना मन ओसरी-पारी आवत जाथे। ऊंकर मन बर सुन्दर मंच बनाके बईठे बर कुरसी, दरी बिछाय रथे। पहुना के आते साथ गुलाल लगा के स्वागत करके बइठारथें उही बेरा राऊत मन मड़ई (बैरक) लेके बाजा-गाजा संग नाचत-कूदत आथें अऊ अपन राउत नाचा के कला देखाथें। उहां ले राउत मन बिदा होके मड़ई ला ऊंकर ठऊर म अमराके ओती मंच म बईठे पहुना मन मड़ई मेला के विषय म भासन उद्बोधन देथे। ओकर बाद पहुना मन ला एक-एक नरियर दे के बिदा करथें।
मड़ई मेला के परब हमर छत्तीसगढ़ के अलग पहिचान बनाथे। हमर छत्तीसगढ़ के कतको रीति रिवाज हा आज के नवा जमाना म नंदावत हे ये हमर बर संसो के बात हे। हमर छत्तीसगढिय़ा बुद्धिजीवी मन ला हमर पुरखौती संस्कार अऊ परम्परा ल संजोके राखे बर ठोस उदिम करे बर जरूरी है। संगे संग हर तीज तिहार म मंद मऊहा अऊ जुवा के रोकथाम बर हमला जागरुक होना बहुते जरूरी हे।
नोहर लाल साहू अधमरहा
गांव हसदा
मगरलोड जिला धमतरी (छ.ग.)


text:
सुधा वर्मा
सावन के महिना म पानी ह झिमिर-झिमिर गिरत रहिथे। गर्मी के ताप म जरे बीजा म नवा जीवन आ जाथे। चारों डाहर नान-नान अंकुरन दिखे ले लग जथे। सावन के झड़ी म ये अंकुरन ह तेजी ले बाढ़थे, अउ चारों डाहर हरियाली दिखे ले लग जाथे। खेत-खार, मेड़-पार, इहां तक जुन्ना घर के देवार सब जगह हरियाली दिखथे।
अब खेत-खार कमतियात हावय। गांव-गांव म माटी के देवार नंदावत हावय अउ ईंटा, सिरमिट के देवार बनत हावय। हर जगह पक्का कुंआ, पचरी, पार, मंदिर देवाला बनगे हावय। रुख राई कमतियात हावय। सावन के हरियाली म सिरिफ घास नहिं बड़े पेड़ घलो दिखना चाही, जेन ह कमती होवत हावय। पहिली चूल्हा म खाना बनय तब जलाऊ लकड़ी के उपयोग बर बम्हरी लगाये जाथे। खेत के मेड़ म बम्हरी, कऊहा, सीसम, सागौन भरे राहय। खेत म बुता करइया मनखे मंझनिया खा-पी के रुख के छाया म आराम करयं। पहिली लकड़ी के घर म दरवाजा, मियार बनाए के काम म लावयं। अब तो लोहा आगे। रेडिमेड पिलास्टिक के दरवाजा आगे। प्लाई के उपयोग अब्बड़ होथे। ये सब के रखरखाव म कम मेहनत लागथे। पेड़ के कमतियाये के इहू एक कारन आय।
सहर म तो अब पेड़ कटात जात हावय। हां, फेर हर घर म गमला रखे हावय। अपन घर के बाहिर कियारी बना के बड़े-बड़े पेड़ लगाये हावयं। ये तो अपन घर के बात होगे। अब रद्दा म पेड़ लगाय बर वृक्छारोपन कार्यक्रम होथे। बहुत संख्या म पेड़ लगाए जाथे। सरकार पइसा घलो। खरचा करथे, फेर कतका पेड़ बांचथे येला गिन के सोचे के बात आय। जेन पेड़ सहर के भितरी म लगथे तेमा तो नगर निगम पानी डारथे। ये ह रद्दा के बात आय,जेन पेड़ कालोनी म लगथे तेन ह भगवान भरोसा रहिथे।
सावन म ''पेड़ लगाओÓÓ अभियान चलथे। ये ह दू-तीन महिना म अपन जर ल जमा लेथे अउ जी जथे। फेर कई पेड़ गर्मी म मर जथे। ये पेड़ के रखरखाव बर भी धियान देना चाही। पेड़ छोटे रहिथे तब ओखर जर छोटे रहिथे, ऊपर के माटी म ही रहिथे, ये ह गर्मी ल सही नई सकय अउ मर जाथे। ये कारन से बड़े आकार के पेड़ लगाना चाही। ''मेहनत के फलÓÓ दिखथे तब मन ल अच्छा लागथे। सरकार ल घलो अपन लहलहावत पेड़ ल देख के खुशी होना चाही। कतका लगायेन? कतका जियत हावय? कतका मरगे, मरे के कारन काय आय? ओखर ईलाज कइसे करे जाय? ये सब प्रस्न के संग हरियाली ल बचाए जा सकथे। सावन के हरियाली ले ये हरियाली अलग हावय। ये हरियाली बारों महिना आंखी जुड़वाथे, अउ गर्मी के ताप ल कमती करथे, आक्सीजन के मात्रा बढ़ा के सुवास ल साफ हवा देथे।


text:
फागुन के अंधियारी पाख बीतिस अउ फागुन के अंजोरी पाख पंहुचति-पहुंचति तन के सरी अंग-अंग मन अपने-अपन फिरयाय कस लागथे। कतको रंग-गुलाल अउ चिखला-माटी संग होरी खेलईया मनखे संग होरी नइ खेलंव कहिबे फेर मन ह कहां माड़ही। जाबे त उहीच मेर जाबे जेन मेर चिखला चिखला-माटी अउ तरा-तरा के रंग-गुलाल के चिखला गैरी कस माते हे। फेर ये तन ल माटी म सनाय बरे त भगवान ह हमन ल ये धरती म जनम दे होही।
फागुन के अंजोरी पाख के आठें ले होलास्टक केहे जाथे। नवा बिहाय बेटी जेखर बिहाव के बाद पहिली होरी परथे ते नोनी पहिली होरी ल अपन ससुराम म नई मनाय। होरी के पंहुचत म अपन ससुरार म बिहई बेटी मइके म अपन संगवारी मन संग होरी मनाय के सपना संजोत अपन दाई-ददा, भइया-भौजी, कका-काकी मन के आए के रद्दा ल देखथे। नोनी ल दाई-ददा, भइया-भौजी मन होलास्टक लगे के पहिली ले मईके म लेवा के लाथें। फेर नोनी अपन बिहाव के बाद के पहिली होरी अपन मईके म मनाथे।
होरी अवइया हे के सोर त मांघ महीना के अंजोरी पाख के पंचमी तिथि ले सरसती दाई के जनम दिन माने गे हे। जेन ल बसंत पंचमी कहिथें। ये दिन हमर छत्तीसगढ़ देस के कोन्टा-कोन्टा म सरसती दाई के पूजा अरचना होथे। कलाकार, विद्यार्थी, नचकार, संगीतकार जम्मो झिन सरसती दाई ले गियान, दया-मया अउ अपन ऊपर दाई के किरपा बने रहे कहिके जम्मो झिन असीस मांगथें। सरसती दाई सबे के ऊपर अपन असीस के बरसा करथे। परसा, सेम्हर, तेन्दू, चार, मंउहा ल फूलत अउ आमा ल मंउरत देख के अपने अपन मन माते ल धर लेथे। कविता के लिखईया कवि मन अपन कलम ले आनी-बानी के फाग गीत ल राग लमा-लमा के कविता लिखथे।
गांव-गांव में चारो डहर नंगारा ल बाजत सुनबे त मन ह अपने-अपन माते ल धर लेथे, अउ खटिया म सुते-सुते जादा नई जगईया मनखे तको जागत भर ले अपने हाथ के अंगरी मन ल बजात फाग के दू-तीन ठिन अंतरा ल गा डरथे। जे कोती जोबे उही डहर ह बृन्दावनधाम सही लागे ल धर लेथे। कतको कुंभकरन सही सुतईया मनखे तको सुते-सुते नंगारा के धुन म बूड़े खटिया के पाटी च ल नंगारा कस बजा-बजा के अपन सउंख ल पूरा करे के कोसिस ल करथे, फेर ओखर मन त गांव के चउपाल मेर बर झाड़ तरी बाजत नंगारा तीर जाय बिना नइ माड़े अउ नंगारा ठउर मेर वोहा जाहिच। गवईया-बजइया मन संग दू लइन फाग के राग ल गावत अपन जांघ ल नंगारा कस जरूर पीटही अउ मुड़ ल हलाही। वोखर सुर के आगू म न डोकरी लागे न डोकरा, न टूरी न टूरा न छोकरी लागे न छोकरा। नान-नान लईका मन ल त झन पूछ दाई-ददा कतको बरज डरहीं फेर लइका त लइकच ये। पिसान, दार, चांउर, गेहूं के टीपा ल नंगारा कस बजा-बजा के जरूर चेपटाही।
बसंत पंचमी म गांव के लइका-सियान मन अंडा पेड़ के डारा ल काट के होरी सकेले के जघा म भुइयां के पूजा-पाठ करके जहां गड़ईस के लइका मन के होरी सकलई सुरु होइस। लइका मन बर का हेगा, खइरपा लागे न झिपारी, कांड़ लागे न मियार। गाड़ा लागे न गाड़ी, उंखर मन में एकेठिन गोठ के होरी के लकड़ी होरी म जाही। दिन लागे न रात बस उंखर दिमाग ह सोचते रइही के आज ये दे पारा ले लकड़ी लानबो। वो दे जगा म बने लकड़ी हे। कहां ले टंगिया बउंसला ले आनहीं दाई-ददा ल सोर तको नई मिले, के ओखरे खेत के बंबुरी रुख कब अउ कतेक बेर कोन ह काट के होरी ठउर म खड़े करिस ते? कतको ठिन कमीज, कुरता, सइकिल अउ फटफटी के फटहा टायर ह तको होरी के लकड़ी ऊपर टंगाय मिलही।
फागुन अंजोरी पाख के पुन्नी के रतिहा के पबरित बेरा म गांव होरी जराय के बेर म गांव के सियान मन होरी तीर सकला के देवी-देवता ल सुमिरत एक हाथ एक ठिन चकमक पथरा अउ दूसर हाथ म एक ठिन अउ चकमक पथरा अउ सेम्हर के कपसा धर के घंसेट के आगी सेम्हर कपसा म झोंक के होरी ल जलाथें। होरी ल जराके हांथ म हूम-धूम धरे होरी के चारों कोती घूम-घूम के बरत होरी के आगी म हूम-धूप डार के हूम देवत देवी-देवता ल मनाथें, अउ गांव म रोग-राई झन आय कहिके अरजी-बिनती करथें। कतको जघा होरी जरात खानी आनी-बानी के गारी दे के अउ धुर्रा उड़ाय के परंपरा घलो देखे जाथे। फेर कतको जघा अइसन परंपरा छोड़ दे गे हे।
घरो-घर होरी के परब म ननंद, भौजी, देवर जम्मो झिन मन कोनो बराबर दार पिसत हे, त कोनो अइरसा, ठेठरी, खुरमी छानत हे। गांव के गली खोर म जिमीकांदा, पीड़ी, कांदा, नांगरकांदा, कोचइकांदा, बुंदिया कढ़ी, ईड़हर कढ़ी के बघार के मारे जम्मो झिन ल खांसतेच पाबे।
कतको परवार म अपन कुलदेवी देवता म नेंवच चढ़ा के नवां खाय के तको परंपरा हे। कोन गरीब, कोन अमीर सबो मनखे एके रंग म बूड़े मया लगाती तिहार मनाथे। खा पी के लइका, सियान, दाई-दीदी, महतारी के होरी सुरू होथे। नंगारा, टासक, डमड, गोला, निसान, मंजीरा, ढोलक अपन-अपन ले घटकत हे अउ होरे रंग-गुलाल उड़त हे। कोनो ह नाचत हे, त कोनो गावत हे। जम्मो झिन एकाके पिचकारी म मया के रंग भर के मारत हे त कोनो लाली, पींयर, हरियर, गुलाल चुपरत होरी मनाथें।
जम्मो बाजा मन अपन-अपन ले नरियात हे-
नंगारा कहिथे-मांग मांग के खा... मांग मांग के खा।
निसान कहिथे-बने गोंज-गोंंज के खा... बने गोंज-गोंज के खा।
गोला कहिथे- खा डरेंव गा... खा डरेंव गा।
मंजीरा- नखरा करत चिचियात हे- चटनी संग खाहूं... चटनी संग खाहूं।
डंमउ ह कहितेच हे -मय बांचे हंव गा... मैं बांचे हंव गा।
ढोलक कहां चुप रइही डकारत कहिथे-आधा पेट हे रे.... आधा पेट हे रे।
जम्मो बाजा के गोठ ल सुन के गांव के जम्मो परवार के मन बाजा म पहिली म ठेठरी, खुरमी बबरा, बरा-सोहारीं, लाड़ू पपची अउ सरी खजानी ल चढ़ाथे। फेर बजईया-गवईया मन ल खवाथे।
होरी के रंग म कोनो करियाये, कोनो ललियाये संझौती बेरा गांव के नंदिया-तरिया के घाट घटांैधा म नहाय बर पहुंचथे। फेर मातत हे घटौंधा म चिखला के होरी-कोनो दउड़त हे त कोनो दउड़ात हे। जम्मो झिन के गाल, मुंह म चिखलेच-चिखला।
गांव के गंगा सांही तरिया-नंदिया म नहा-खोर के लइका-सियान जम्मो झन अपन-अपन डेरा म सबो भेदभाव ल बिसरात दया-मया के गांठ जोर रद्दा भर एके दिन गीत ल गात जाथें-
चलो संग अब संगे जाबो,
मया के होगे तिहार।
जम्मो झिन बने-बने रहिबो,
फेर मनाबो होरी तिहार॥
सुरता रइही ऐसों के होरी,
ठेठरी खुरमी के तिहार।
सुमता के बाना जियत-मरत के,
फेर आही होरी तिहार॥
-प्रदीप पाण्डेय 'ललकारÓ
संबलपुर कांकेर


text:
-सुधा वर्मा
छत्तीसगढ़ म अब एसिया के सबले बड़े उद्यान बनही। ये ह वनस्पति उद्यान आय। सबले पहिली खारुन नदी के तीर म 'नंदनवन चिडिय़ा घरÓ बनाए गिस। सन् 1980-81 म ये सोचे गीस के चिडिय़ा घर के संग-संग औषधि गुन के पौधा लगाए जाय। ये पौधा लगाये भी गीस। ओ समय डी.एफ.ओ. गोपालजी पाठक अपन सेवा देवत रहिन हे। ओ मन बहुत मेहनत करिन कई बछर ले तरह-तरह के पौधा लगाए म लगे रहिन।
आयुर्वेदिक महाविद्यालय म घलो ये पौधा मन बर जगह रखे रहिन हे। बहुत अकन पौधा तो कॉलेज म लगे रहिस हे। फेर बाद में अउ लगाए गीस। फेर ये पौधा रख-रखाव के कमी म प्रान तियाग दिस। दू बेर अउ दू जगह म ये प्रयोग सफलता अउ असफलता के बीच म झूलत रहिगे अउ झूलत-झूलत दम तोड़ दिस। नवा रयपुर म नवा हवा चलत हावय। साफ-सुद्ध हवा म पेड़-पौधा खुल के सांस लिही अउ बाढ़ही। नवा रयपुर के जंगल सफारी के तीर म 153 हेक्टेयर के छेत्र म सबले बड़े उद्यान बनही जेन ह एसिया म सबले बड़े होही। कलकत्ता के वनस्पति उद्यान ल आज देखेबर जाथन तब वो ह अब जंगल सरिख लगथे अइसना नई होना चाही। ऊंहा सिरिफ बरगद के पेड़ ही ल देखे के उत्सुकता रहिसे। कम से कम एक वृक्ष तो अइसना हावय जेन ल देखे बर सब जाथें। छत्तीसगढ़ के वनस्पति उद्यान अपन आप म अनोखा तो होना ही चाही।
इंहा ''ऊर्जा पार्कÓÓ म घलो बहुत अकन औषधि पौधा-पेड़ लगे हावय। ये ह देखे म अब्बड़ सुग्घर हावय। क्रम से लगे हावय, बीच-बीच म चट्टान, पत्थरा रखे हावय। देखे म आंखी ल सुख देथे। वइसने ये उद्यान ल देखे म भी होना चाही। छत्तीसगढ़ म वनौषधि के अधिकता हावय। येला वैज्ञानिक तरिका ले लगाय जाही। येखर अलावा येखर ''जर्मप्लाज्मÓÓ ल सुरक्षित रखे जाही। जइसे इंहा के हजारों प्रकार के धान के जर्मप्लाज्म ल सुरक्छित रखे गे हावय। अलग-अलग प्रजाति के अलग-अलग सुरक्छित घर बनही। ये जगह एक अनुसंधान केन्द्र बन जाही।
येला बनाए बर दस करोड़ पच्यासी लाख राशि अनुमोदित कर देय गे हावय। ये पइसा ले तरिया, नलकूप अउ घेरा बनाय के काम होही। उद्यान ल बनाए बर वनस्पति बिसेसग्य अहमदउल्ला ल सलाहकार बनाये गे हावय। कोंडागांव जिला के बड़े डोंगर म जैव-सांस्कृतिक पर्यटन केन्द्र बनही। मरवाही, कटघोरा, कोरिया, मनेंद्रगढ़ अउ कवर्धा म जामवंत परियोजना लागू करके भालू ल बचाय के कोसिस होही। येखर ले भालू अउ मनखे के बीच के दूरी मिटाही, मनखे के जान बांचही। नया रायपुर म पक्छी विहार घलो बनाये जाही। येखर ले एक बात तो साफ होगे हावय के नया रयपुर सैकड़ों गांव ल उजाड़ के बसाय गे हावय। पर्यावरन ऊपर येखर असर परे हावय। इंहा मनखे के रहे ले जतका भी दूषित हवा याने कार्बन डायआक्साइड निकलही तेन ल ये उद्यान साफ करही। पसु, पक्छी, पेड़-पौधा ले रयपुर के वातावरन साफ-सुथरा रइही।
वनस्पति शास्त्र के पढ़इया लइकामन ल अनुसंधान करे बर सुविधा हो जही। लइका मन अपन राज के दवई म काम अवइया पेड़-पौधा मन ल देखहीं। येला देखे बर पर्यटक घलो आही। एसिया के बड़े उद्यान ल देखे बर बिदेसी पर्यटक घलो आही। अब छत्तीसगढ़ विस्वपटल म अपन एक अलग छाप छोड़ही।


text:
बियंग
धरती में खास करके भारत में देवारी तिहार के तैयारी चलत रहिस। रंग रोगन फटाका झालर बलफ से दुकान मन ला सजाय जावत रहिस हे। हीरकयमराज हा दूरबीन लगाके धरती कुती ला देखिस अउ उदास होगे। आगू में जुगाली करत यमवाहन (भैंसा) खड़े रहिस हे। मालिक यमराज के उदास चेहरा देख के वो हा चिन्ता में पडग़े। यमराज हा बहुत सेण्अमेण्टल होगे रहिस हे। भैंसा जी बोलिस का बात ये महाराज आप बहुत उदास दिखत हो? यमराज बोलिस-वाहन, सबके पूजा होथे सिरिफ मोर पूजा कोनो नइ करय। यमराज के आंसू डबडबागें। भैंसा जी थोकिन हंसिस, थोकिन देर तक नेता मन के पान चबाय के अंदाज में जुगाली करिस अउ रस ला गुटके के बाद बोलिस। तुंहरो पूजा होथे महराज फालतू टेंसन लेके उदास मत होवव। धरती में खास करके भारत में नरक चतुर्दसी के दिन सबो जनता तुंहर याद करथे। न तुंहर मंदिर हे, न कथा होवय न आरती तभो ले जनता अपन लंबा उमर के परार्थना तुंहर से करथे। बिसवास नइ होवत हे तब चलौ ये दरी भारत के दौरा में निकले जाय। यमराज थोकिन खुस हो के बोलिस सिरतोन काहत हस वाहन? के मोर मन रखे बर अइसन बोलत हस? भैंसा जी बोलिस हण्ड्रेड एण्ड टेन परसेण्ट सही बात ये महराज। अब तुमन ये मत पूछौ के मैं हा वो करिया भंइसा ला भैंसा जी काबर लिखत हौं। अरे भई परान लेबर जब यमराज आथे तब वोला अपन पीठ में चढ़ाके कोन हा लाथे? उही करिया भ्ंइसा हा लाथे ना? अरे भई मैं तो वो करिया भंइसा ला परसन्न करना चाहत हौं ताकि जब मोर परान हरे के बारी आवत तब वो हा थोकिन बिलम जावय। कोनो मेर थोकिन सुरता लेवय या रस्ता में खड़े होके देर तक चुरुक-चुरुक पिसाब करय या कोनो स्मार्ट भैंस ला देख े बिदक जावय अउ बारा महीने में बारा तरीके से तुझको पियार करुंगा रे..... ढिंग चिंगा.... वाले गाना ला भैंस के पाछू-पाछू रेंगत गावय अउ यमराज ला मोर पता के बजाय दूसर के पता में ले जा के भटका देवय। अरे एक दिन भी बिलम जही तब मैं हा एक ठन कविता या लेख तो अउ लिख सकत हौं ना?
के बीच सहमति बनगे के धरती में भारत वष्ज्र्ञ के दौरा करे जाय। यमराज बोलिस अरे यार भारत तो ठी हे ये वर्ष माने तो साल होथे न? भैंसा जी कहिस महराज वर्ष के एक अर्थ भू खण्ड भी होथे। भारत वर्ष माने भारत-भूमि। यमराज फेर परस्न करिस-तोला कोन बतइस हे? भैंसा जी बोलिस एक दिन मैं हा स्कूल के पिछोत में चरत रेंहेंंव अउ पाटकर सर हा हिन्दी के पीरेउ में पढ़ावत रहिस हे तब सुने रहेंव।.... अच्छा तब तो माने ला लगही। अइच्दा अब ये बता के यात्रा बर का-का समान धरके जाय बर परही? जेखर से कोनो तकलीफ झन होवय। भैंसा जी कहिस महराज वइसे तो सबे समान धरती में मिल जथे फेर भी कुद रखना है तब तुंहर मजी मई, मैं का बोलंव? मैं तो सिरिफ दही भर ले के जाइूं काबर के भारत में दही या तो मिलय नहीं या मिलथे तेन हा दूध पावडर के बने रहिथे। दूध पावडर के दही हा थोकिन बिसरइन आथे, मोला परसंद नइ आवय। किरिस्न भगवान के जमाना का गय, दूध-दही के नहिया सुख गे। दूधवाले मन सबो दूध ला पइसा के लालाच में डेरी में बेंंच देथे, ओखर लइका मन ीाी दूध-दही बर लुलवा जथे। मोला दूध के संग मुर्रा अडबड़ मिठाथे।
यमराज प्ूछिस रम रखैं के व्हिस्की? भैंसा जी कहिस महराज ओखरो जरूरत नइये। उहां गांव-गांव में दारू खुलेआम मिल जथे। दूध नई मिलही पर दारू चोबीसों घण्टा मिल जथे। आजकल तो जेबमें कनिहा में खोंच के लोगन घर पहुंच सेवा दे बर लग गेहे। हां कुद चिल्हर पइसा जरूर रखे बर परही काबर के उहां चिल्हर अउ छोटे नोट के भारी कमी हे, तेखर सिती दुकानदार मन टोकन थम्हा देथे। यमराज फेर पूछिस एकाध अप्सरा रख लौं, मनोरंजन बर? वोला भैंस में बइठा के ले चलथन। तैं भैंसी के संग वेलेण्टाइन डे मनाबे अउ मैं अप्सरा के संग केसिनो या डान्सबार जाहूं। वो मोला सीला के जवानी... अउ मुन्न बदनाम हुई... गाना में डान्स देखाही। भैंसा जी बोलिस महराज अप्सरा के भी जरूरत नइये उहां बड़े-बड़े सहर के होटल मन में एखर मन के रैकेट चलथे। ए टू जेड ग्रुप के मिल जथे। जहां तक भैंस के बात हे तब भारत के हर सहर में पांच-पांच ठन खटाल हे। उहा एक से एक स्मार्ट भैंस हे। बेनी जइसे सींगवाले, कोस्टक जइसे सींगवाले, मच्छर अगरबत्ती जइसे सींगवाले, छोटे, मंझोले, बड़े सबो साईज के भैंस उपलब्ध हे। यमराज फेर बोलिस अरे यार टेंसन में मोर माथा बहुत पिराथे, मस्तक सूल हर पावडर रख लेथौ। भैंसा जी बोलिस महराज टेंसन मत ले। उहां के झण्डू बाम बहुत फेमस हे। इहां तक मुन्नीबाई तको हा झण्डू बाम लगा अउ पीरा गायब।
देर तक बहस करे के बाद यात्रा सुरु होगे। रस्ता में यमराज बोलिस-वाहन रस्ता कइसे कटही? हिन्दी फिलिम के कोना गाना याद होही ते सुना। भैंसा जी बोलिस हम गाना सुरु करबो तक सबके कान फट जही, बरम्हा जी हा हमन ला बेसुरा ही पेदा करे हे। मैं कुद चुटकुला सुना देथौं-परीक्षा में एक ठन परस्न आय रहिस लौह पुरुस के काम अर्थ होथे? एखर अर्थ होथे के दृढ़ विचार वाले आदमी ला लौह पुरुष कहे जाथे पर लइका लिखे रहिस जेन लोहा खरीदोि अउ लोहा बेंचथे वोला लौह पुरुष कहे जाथे। विज्ञान में एक परस्न आय राहय, रमन प्रभाव काला कहिथे? डॉ.सी.वी.रमन हा समुद्र के पानी के रंग नीला होय के एक सिद्धान्त निकाले रहिस जेला रमन प्रभाव कहे गीस। लइका किखे राहय एक रुपिया अउ दू रुपिया वाले चांउर से छ.ग. से गरीबी दूर होगे, इही रमन प्रभाव ए। गाय के निबंध में एक लइका लिखे राहय गाय हमारी माता है, हमको कुद नहीं आता है। गुरुजी लिख दीस बैल तुम्हारा बाप है, नम्बर देना पाप है अब गाय हा माता होइस तब भैंस हा बड़े दाई होगे अउ छेरी हा काकी होगे काबर के एखरो मन के दूध हमन पीािन। यमराज हा खूब ठहाका मार के हांसिस। अइसे तइसे उन भारत के सीमा में आगे। भैंसा जी पूछिस महराज भारत के कोन से राज्य लेण्ड करौं? यमराज हा सोच बिचार के कहिस यार भारत के सबो राज्य के दौरा तो कर चुके हन। नवा राज बने हे उंहे ले चल-झारखण्ड, उत्तराखण्ड, छत्तीसगढ़। भैंसा जी बोलिस झारखण्ड अउ उत्तराखण्ड बर रिवर्स गेयर लगाय बर परही जेमा तकलीफ होही काबर के कल एक ठन भैंस हा मोर पाछू कोती ला सींग में हकन देहे। घाव में दवई लगाय हौं पर दरद अभी कम नई होय हे। कल मैं मर्डर पिच्चर देख के थोकिन बहक गे रेहेंव। अब सामने छत्तीसगढ़ हे उंहे ले चलथौं। एक्सीलेटर दबइस अउ पहुंचगे छत्तीसगढ़।
छत्तीसगढ़ में राउत मन देवारी के तैयारी में लगे राहय। छत्तीसगढ़ आते साठ यमराल ला हजामत बनवाय के सुरता आइस। एक ठन सेलून के पास रुक गे पर यमरानी के हाथ के बने कच्चा अइरसा खाय के कारन पेट में कुद गुडग़ुड होए लगिस लकर-धक सुलभ में घुसके फुलफोर्स के ताकत लगाइस तब थोकिन बने लागिस। सुलभ से निकलिस तब भैंसा जी एक ठन फरमाइस कर दीस-सीतल सेलून में मोर आगू के सफेद बाल ला डाई लगवा के करिया करवा देतेव महराज। सफेद चेंदुवा ला देख के सबो भैंसी मन मोला डोकरा होगे अइसे समझथे अउ बनत बात हा बिगड़ जथे। मोर करिया सरीर में ये सफेद चेंदुवा हा सफेद दाग कस अलकरहा लगथे। यमराज के मइनता भोगा गे। जोर से दपकारिस चुप बे, सिर से पांव तक तै करियाच करिया हस। रात के अंधियार में उही चेंदुवा ला देख के तोला खोजथौं, उहू ला करिया कर देबे तब मोला अंधरौटी आ जही भैंसा जी उदास होगे। यमराज हा चापलूसी करत बोलिस देख वाहन वो हा सफेद बाल नोहय, तोर माथा के चन्दा ए, पुन्नी के चन्दा वाला वोइसने परकासित राहन दे। पुन्न के चन्दा सबो ला इन मिलय। इहां तक संकर जी भी हा दूज के चन्दा से काम चलावत हे। तैं पुन्नी ला अमावस में काबर बदलना चाहत हस यार?
सेलून से निकल के कुद आघू बढिऩ तब राउत मन सोहई सजावत रहिन। भैसा जी ला खुस करे बर यमराज बोलिस-वाहन तोर बर ये गतहार खरीद दौं का? भैंसा जी बोलिस महराज तोर जनरल नालेज बहुत कमजोर हे। येला तो भैंसी मन पहिनथे। यमराज परस्न करिस काबर? जवाब मिलिस काबर के ये हा भैंस अउ गाय मन के मंगलसूत्र ए, अउ मंगलसूत्र औरत मन पहिनोि पुरुस मन नहीं।
आघ्ज्ञू गीस तब एक ठन टाकीज मिलिस जिहां तकदीरवाला फिलिम चलत रहिस हे। उहा अड़बड़ भीड़ देख के यमराज पूछिस इहां अतेक ट्रेफिक जमा काबर हे? भैंसा जी बममतइस के इहां पिच्चर चलत हे ये टाकीज ए। काभू पार्टी आफिस में कभी पिच्चर हॉल में टिकिट पाए बर लाईन लगाय बर पइथे। दूनों झन मनखे रूप धरके पिच्चर हॉल में घसगे। पिच्चर के फेमस सीन आय के बाद यमराज पूछिस ये कोन एक वाहन? भैंसा जी कहिस वोखर डॉयलाग नइ सुने का हम है यम, यम है हम? ये कादर खान ए जेन यमराज के रोल करत हे। ये पिच्च ला बने देख ले, यमराज ला का-का करना चाही तेन येमा बताय गेहे। पिच्च्र छुटते ही दूनों झन मतांल कोती खरीदी करे बर चल दीन। बने-बने जिनिस देखके यमराज हा यमरानी बर समान खरीदे लगिस, भैंसा जी हा अपन भैंसबाई साहब बर खरीदिस। दूनों झन देवारी के खूब मजा लीन। यमराज ला गपागप होटल के केक अड़बड़ पसंद आइस, खाइस अउ लेगे बर भी खरीदिस।
यमपुरी पहुंच के यमरानी के जन्म दिन के केक काटे गीस। भैंसा जी हा अपन पुछी ला एण्टीना कस ठाढ़ करके घोलण्ड के वोखर पांव परिस अउ पेंउंस के डबबा गिफ्ट करिस। हैप्पी बर्थ डे टू यू मैडम कहिके जुगाली कर-करके हकन के गबर-गबर खाके केके के आनन्दर ले बर धर लीस। यमराज ला थोकिन संतोस होइस के चलौ कोनो न कोना बहाना लोग मोरो पूजा करथे। ओती भैंसा जी हा अपन भैंसबाई साहब ला सोहई गिफ्ट दीस। भैंसबाई साहब एकदम सरप्राइज होगे पूछिस व्हाट इज दीस? भैंसाजी बोलस डा.........र ...लि... ग ये मंगलसूत्र ए, छत्तीसगढ़ से स्पेसली तोर बर लाय हौं। ये बेसरम के फूल ए बिना पानी डारे भी जिन्दा रहिथे, हमर बारी में लगा देबे। तोर खोपा में लाय के काम दीही। कल एला पहिन के यमरानी घर बइठे बर चल देबे, अइसन कलरफुल मंगलसूत्र तो ओखरो जघा नई ए, अउ खोपा में बेसरम फूल के गजरा लगाय बर झन भुवाबे। पंड़वा के दाई, पारा मोहल्ला के सबो भैंसी मन तोर सन्दरता ला देख के दंग रहि जही अउ जलन घलो मरही। मैं हा लइका मन बर किसम-किसम के खजानी लाय हौं, अइसे कहिके झोला से ठेठरी खुरमी, अइरसा, चंउसेला, पपची, मुर्रालाडू, भक्कालाडू, उसनाय केंवट कांदा ला उलद दीस। ये खेड़ा ए भैंसा प्रजाति बर एकदम पोष्टिक हे। बने जतन के रख।
तैं मोर कतका खियाल रखथस, आई लव यू कहिके भैंसबाई हा भैंसा जी के छाती से चिप गे। भैसा जी हा गाना गाए बर धर लीस... रूप तेरा मस्ताना, प्यार मेरा दीवाना... भूल कोई हमसे न हो जाए.... अउ एखर बार का होइस होही तेखर कल्पना तुमन कर सकथौ। सबोच बात ला मही थोर बतावत रहूं जी?
डॉ.राजेन्द पाटकर ''स्नेहिलÓÓ
हंस निकेतन-कुसमी, व्हाया-बेरला


text: स्वच्छ भारतÓ के अभियान चलत हावय। 14 नवम्बर ले 19 नवम्बर तक ये अभियान लइका मन बर बिसेस रूप ले चलाय गीस। जब ले ये अभियान चलत हावय तब ले सब सेलिब्रिटी मन अपन फोटो खिंचवावत हावयं। प्रधानमंत्री के सोच अउ काम के गति म बहुत अंतर हावय। जब प्रधानमंत्री अपन विचार रखीस अउ सफई के काम सुरु करीस तब बहुत जोस म काम सुरु होईस। ये काम जेन नौ झन मनखे ल करे बर कहिस वहू मन येला जिम्मेदारी ले करीन। हर मनखे अपन-अपन इस्तर ले येला करे बर सुरु करीन। फेर ये ह कतका दिन चलिस ये सोचे के बात आय। ये ह महाराष्ट्र म बने चलत हावय। गुजरात म बने चलत हावय। छत्तीसगढ़ अपन ढर्रा म चलत हावय। इहां कोनो ल फरक नई परे हावय। छत्तीसगढ़ के मनखे अपन सुर म रहिथे या फेर पक्छ के भार अउ विपक्छ के मार ल सहत रहिथे। कुल मिला के छत्तीसगढ़ में 'स्वच्छ भारतÓ के सफई अभियान के अता-पता नइए। देवारी के बेरा म अपन दुवारी साफ करके दूसर के दरवाजा म फटाका फोर के कचरा करत देखे गीस। कुछ घर म रात के बहार के कचरा साफ करत घलो देखे गीस। छत्तीसगढ़ के राजधानी रयपुर के पॉल कालोनी शंकर नगर म बहुत अच्छा बात ये होईस के हजारों के फटाका फोरे के बाद कागज म पटाय रद्दा ल रात के ही बहार के साफ करे गीस, बिहनिया ले पानी डार के बारूद के गंध ल दबाए गीस। ये काम कोनो नौकर नहीं स्वयं घर के मन करीन। आज एक करोड़पति मनखे के पूरा परिवार ये काम कर सकथे तब हर मनखे ल येखर बर सोचना चाही। देवारी के बेरा म सब जगह मोदी के 'स्वच्छ भारतÓ के बात होवत रहिस। सब ले दुख के बात के मोर दरवाजा म 2 इंच मोटा कागज पटाय रहिस हे। मैं फटाका नई फोरेंव फेर आजू-बाजू के मनखे मन मोर दरवाजा म फोर के कचरा करिन अउ खड़े होके 'स्वच्छ भारतÓ के बात करीन। पन्द्रह दिन तक कचरा वइसने रहिस। काबर के स्वच्छ भारत ऊपर भासन देवइया के प्रतिक्रिया देखत रहेंव। फेर अंत में मैं ह बहार के साफ करेंव। मोला तो रयपुर म जोन राजधानी आय उंहा कोनो भी सफई अभियान म कतका जागरिती आही तेन ल देखना हे। इस्कूल म सफई अभियान चलाना बहुत अच्छा बात आय। आंगनबाड़ी ले लेके इस्कूल तक लइकामन ल सफई सिखाना बहुत जरूरी हावय। लइका जब स्वयं अपन हाथ ले सफई करही तभे ओला ओखर महत्त समझ म आही। आंगनबाड़ी अउ प्राथमिक, माध्यमिक कक्छा मन म एक कचरा के डब्बा (डस्टबीन) रख के ओमा कचरा डारे के आदत डालना सफई के प्रथम कदम आय। येखर बाद हाथ धोके खाना खाना। दिसा पानी सही जगह म जाना। उपयोग करे के बाद पानी डालना। थूके बर एक निश्चित इस्थान के प्रयोग करना। कापी-पुस्तक सही जगह म रखना। साफ डरेस पहिर के आना। येखर ले कम से कम दैनिक जीवन म सफई के पाठ ल तो सिखही। इस्कूल के घेरा के अलावा इस्कूल के आस-पास ल साफ रखना। येखर बाद घर ल साफ रखे के सीख देना। नदी, तालाब के सफाई बर लइकामन ल गंदगी ल देखाय बर लेगना चाही, ओखर बाद ओखर परिणाम बताना चाही। एक पाठ के रूप म प्रायोगिक रूप ले लइका मन सफई सिखहीं। रेल के डिब्बा एक घर होथे ओला साफ रखना चाही। रेल्वे प्लेटफार्म म जगह नई राहय। तब जमीन के उपयोग सब बइठे बर अउ सुते बर घलो करथें, येला घलो साफ रखना चाही। पानी के उपयोग करे के बाद नल बंद कर देना चाही। पानी अउ बिजली के बचत करना चाही। इस्कूल म स्वच्छता अभियान के तहत गंदगी ल जाके देखाना चाही। ओखर दुस्परिणाम के जानकारी देना चाही तभे लइका के दिमाक म सफाई के महत्त ह जल्दी आही। पांच झन बहरी धर के एक जगह बाहरत हावयं अउ फोटो खिंचावत हावयं। येला देख के आम जनता इही समझथे के अरे ये तो सफई नोहय। सिरिफ दिखावा आय। वइसने आज छत्तीसगढ़ के जनता करत हावय। कई जगह ये काम लोगन मन जी-जान लगा के घलो करत हावय। बिना नाम अउ बिना फोटो के काम होवत हावय। आज ऐखरे जरूरत हावय। सुधा वर्मा


text:
-सुधा वर्मा
झिल्ली नवा बछर म बंद होवइया रहिस हे। बंद होवत-होवत फेर शुरु होगे। मनखे के एक आदत होथे नवा जिनिस ल मुस्किल ले स्वीकारथे अउ स्वीकारे के बाद मुस्किल ले छोड़थे। शराब, सिगरेट, तम्बाखू, गुटका ऊपर तो येला आजमाय जा चुके हावय।
सहर म बदलाव ल घलो स्वीकारे म सालोंसाल लग जाथे। गोल बजार के साग-भाजी के बजार ल जब शास्त्री बजार म लेगे गीस त लोगन वापस आ जाएं। पूरा बछर लगगे येला बदले म। कपड़ा मार्केट पहिली चरौदा गीस ओखर बाद पंडरी अइस। इहू ल संघर्ष करे बर परिस। अब थोक सब्जी बजार अउ अन्य बजार बर लड़ाई चलत हावय। ये सब तो सिरिफ जगह परिवर्तन आय येखर ले पर्यावरण दूषित नई होवय। जेन जिनिस हमर जिनगी ल, सासन ल परेसानी म डालत हावयं। स्वयं के जिनगी जेखर ले खतरा हावय तेन ल दूरिहाय म काबर कोताही? आम जनता दूकानदार सब ल सोचे के जरूरत हावय। जीवन तो सबके बरोबर हावय। आज ये झिल्ली पसु के जान लेवत हावय। गाय के जीवन ल अनजाने म लेवत रहेन, अब तो जानबूझ के लेवत हावन।
मनखे ल ये झिल्ली के अतेक आदत होगे हावय के एला बदले म परेसानी होवत हावय। येखर बिगन जिनगी चलत रइहि। फेर येला सोचे बर कोनो तइयार नइये। सन् 1985 म नेपाल के काठमांडू ले एक रुपिया के एक झिल्ली त दू ठन खरीद के लाए रहेन। उंहा कहे रहिस हे, के ये ह पांच किलो वजन ल सहि सकथे। येमा पांच किलो साग-भाजी या फेर रासन रख सकथन। तब अइसना झिल्ली छत्तीसगढ़ म नई आय रहिस हे। ये झिल्ली ल इंहा आय म दू-तीन बछर लगगे। ये झिल्ली हिन्दुस्तान म अइसे छागे जइसे माछी। माछी घलो कहिना उचित नइये काबर के ये ह तो धरती अकास दूनो जगह दिख जथे। हवा चले के देरी हावय। फेर हां, धरती कोनो भी जगह अइसना नइये जिंहा येला देखे नई जा सकय। ये ह एक सर्वभक्छी के रूप धर लेय हावय। नाली ल बंद करके नाली के जीव ल मारत हावय। संग म मनखे म बेमारी बगरा के मारत हावय। 25-30 बछर म एखर विकास यातरा धरती के विकास ल विनास डाहर मोड़ दिस।
जब 2002 म दार्जिलिंग अउ सिक्किम घूमे बर गेन तब एक नवा हवा के अनुभव होईस। पूरा सिक्किम म झिल्ली ऊपर बैंक लगे रहिस हे। हर दुकान के बाहिर म एक-एक तेल के स्वामी टीपा-कचरा फेकें बर रखे रहिस हे। हर समान ल अखबार म लपेट के रुई के बने धागा म बांध के देवत रहिन हें। मोला तो 1960 ले 1970 तक के समय सुरता आ गे जब हर समान कागज के थैली म मिलय। भुरुवा कागज के थैली म कतको कपड़ा ल बांध के देवयं। येला हमन कपड़ा के थैली म रखन। हर काम बर घर ले थैली ले के निकलत रहेन। उत्तर भारत सबले पहिली जागरित होईस। सिक्किम अपन खूबसूरती के संग-संग अपन पानी के सोत ल सुरक्छित कर लीस।
हमन ल कब समझ म आही के ये झिल्ली जानवर के संग-संग हमरो जीवन म संकट पैदा करत हावय। झिल्ली म खाय-पीए के जिनिस लाने जाथे, लाने कई दिन ले रखे घलो रहि जाथे। सुक्खा नास्ता झिल्ली म भराए रहिथे। झिल्ली ले जानलेवा गैस निकलथे। ये ह पेट म लीवर, किडनी ल नुकसान पहुंचाथे। येला सब पढ़े के बाद भी नजरअंदाज कर देथे। आज जब झिल्ली बंद होय के बात चलत हावय तब सब ल स्वेच्छा ले ये मा सहयोग देना चाही। ये सहयोग देना याने अपने आप ल अवइया अपन पीढ़ी ल सुरक्छित रखना आय। एक कपड़ा के थैला ले के चलव अउ अपन जीवन ल सुरक्छित रखव।


text:
पोस्टेड ओन: 24 Jan, 2013 जनरल डब्बा में
आजकल जेती देखबे तेती एकेच ठन गोठ चलते हे। जगा जगा जनाकारी होवत हे। नान नान लईका मन ल घलो पापी मन नई छोड़त हे अऊ सरकार ह एमन ल फ़ांसी म चढातीस त बचाए म लगे हे। अऊ घटना के विरोध करईया मन ल मंत्री मन ह कुकुर कहत हे त घटना के साथ देवइया मन ल गोद मा बइठावत हे।
तभे त श्यामलाल ह कहत रीहिस घोर कलजुग आ गे हे बाबू, देख ताक के रहीबे। ते हा अब्बर गुस्सेलहा हस्। ईमान धरम ल गठिया के राख ले। ए मन त राम ल धोखा देवईया हे त तोला कब धोखा दीही तेन ला पार नई पाबे। अब्बर हिन्दू हिन्दू कहात रेहेस। लुटेरा निकल गेस। बांधा तरीया खेत खार दैइहान-गोठान कुछु नई बांचे हे।
सरकार के काम जनता के सेवा करना हे फ़ेर इंहा त धंधा करे लग गे हे। धरम-करम के त ठीकाना नई हे। धर परिवार ह त संभले नई संभलत हे त राज का संभाले सकही। तैं बुजा हिन्दु-हिन्दु करत मरत रहिथस। आदिवासी मन ह हिन्दु नो हे के सतनामी मन ह हिन्दु नो हे। सबके बारा ल बजा दे हे।
आजकल सियनहा मन के इहीच गोठ हे। ऊंखर मन तीरन कुछ कामेच नइ हे। कुछु लफड़़ा होईस सरकार के हाथ धो के पीछू पड़ जथे। कहे रहेवं न। देख वइसनेच होईस्। बताए रहेव न एमन ह खाली पइसा कमाए मा लगे हे।
अब सिअनहा मन ल कोन समझा के आश्रम म आदिवासी लइका मन संग जेन काम होए हे ओमा सरकार के कोनो गलती नइए। अब जनकारी सामने आए हे त कानून ह अपन काम करबेच करही। अउ आजकल मीडिया घलो ह तील के ताड़ बनाथे तेखर सेती त लईका मन ल लुकाए जात हे। अरे भई तुरते तुरत थोड़े फ़ांसी मा चढा दीही, लेकिन कोनो समझबे नई करय।
सियनहा मन ल त बस सरकार ल कोसे के बहाना चाही अतेक बर राज हे हर जगह किसिम किसिम के अपराध होवत हे। जम्मो डहार देखे ल पड़थे। फ़ेर घर परिवार कोती घलो त देखे ल पड़थे। फ़ेर घर परिवार कोती घलो त देखे ल पड़थे। कुछ कांही होत फ़ेर इहीच मन ह कही, ए दे घर ल नई संभाल सकत हे, अउ राज ल संभाले ल चले हे।
Rate this Article:
0 प्रतिक्रिया
Similar articles :
इंटरनेट पर हुआ प्यार, लुट गये 8 करोड़ रुपए
पैसा पाने के लिए खुद को ही कैंसर पीड़ित घोषित कर दिया और चल पड़ी फेसबुक पर लोगों से मदद मांगने
हिन्दु और लघुमतीयोंको एक दुसरेसे क्या अपेक्षा है और अपेक्षा क्या होनी चाहिये? – ३
हिन्दु और लघुमतीयोंको एक दुसरेसे क्या अपेक्षा है और अपेक्षा क्या होनी चाहिये? – २
हिन्दु और लघुमतीयोंको एक दुसरेसे क्या अपेक्षा है और अपेक्षा क्या होनी चाहिये? – १
बड़े काम की है गर्लफ्रेंड की सहेली के साथ डेटिंग
दलित-आदिवासी और स्त्रियों का धर्म आधारित उत्पीड़न हमारी चिन्ता क्यों नहीं?


text:
भूमि के ऊपर का - meaning in English
Pronunciation of भूमि के ऊपर का(bhoomi ke oopara kaa)
Meanings of भूमि के ऊपर का in English
noun
adjective
Sponsored Links
Follow us on Facebook
Synonyms of भूमि के ऊपर का
No matches.
Antonyms of भूमि के ऊपर का
No matches.
Information provided on भूमि के ऊपर का
Meaning and definitions of भूमि के ऊपर का, translation in English language for भूमि के ऊपर का with similar and opposite words. Also find spoken pronunciation of भूमि के ऊपर का in Hindi and in English language.
Tags for the entry "भूमि के ऊपर का"
Hindi meaning of भूमि के ऊपर का, भूमि के ऊपर का meaning in English, भूमि के ऊपर का definition, examples and pronunciation of भूमि के ऊपर का in English language.


text:
सुधा वर्मा
हर बछर के एके गोठ रहिथे, बरसात म धान ह सरत हावय। धान भींजगे, जरई आगे अउ सरगे। असो तो पानी देरी ले गिरत हावय तब तो अइसना समाचार आना नई चाही। अभी भी धान ह खुल्ला परे हावय। सरकार अतेक धान आथे तेखर बर कुछु इंतजाम काबर नई करयं, सोचे के बात आय। बड़े-बड़े टीन के सेड बना के एखर सकेला करना चाही या फेर बड़े- बड़े चबूतरा बना के ओखर ऊपर धान के बोरी रखके बड़े-बड़े तालपतरी ढंकना चाही। अइसे बात नइये के ये बात ल कोनो जानत नई होहीं, सब जानथें फेर सरकारी काम आय, कोनो ल धियान देना नइये।
ये धान बर पुराना तरीका अपनाना चाही आज किसान मन कोठी नई राखे हावयं। पहिली किसान मन धान ल माटी के कोठी म भर के रखे राहंय। बेरा-बेरा म बेंचय अउ खर्चा करयं। आज सब पक्का मकान बनावत हावयं अउ धान ल एक मुस्त बेच के पइसा बैंक म जमा करा देथें। सरकार के ये धान ल राईस मील वाले मन घलो बेरा-बेरा म उठाथें। उंखरो करा जगह नई राहय। आज ये धान कोठी ल फेर अस्तित्व म लाये के जरूरत हावय। चाहे ये माटी के कोठी होवय या फेर बांस के ढोलकी होवय। सासन के बनाये सेड होवय या फेर बड़े-बड़े चौंरा जेमा तालपतरी ढंकाय राहय।
राइस मील एखर रखरखाव कर सकथे। सबले बड़े बात आय के किसान ले कमती धान लेय जाय। बरसात के बाद म फेर सरकार खरीदारी करय। तब ये धान सुरक्छित रइही। अतेक धान आये के बाद भी चाउंर के कीमत आसमान छूवत रहिथे। रयपुर म चाउंर के भाव अउ दिल्ली म चाउंर के भाव म जादा अंतर नई राहय। 'धान के कटोराÓ म रहिके भी एक दाना चाउंर ल मुंह म नई डार सकस ओखर बर बहुत रकम देय बर परथे। अतेक धान ल चाउंर बना के आम मनखे ल घलो देना चाही। आम मनखे घलो छत्तीसगढ़ म रहिके अपन घर के चाउंर ल खा तो सकय। अभी तो सुंघथन। गहूं के रोटी संग भात खाथन, कभू भात, बोरे, बासी एक संग खाय बर सोचे बर परथे। अइसना काबर? ये धान जब-जब सरथे, जरई आथे तब-तब उच्च मध्यम वर्ग अउ उच्च वर्ग के मनखे के आंखी म आंसू जरूर आथे।
'धान के कटोराÓ ल बइठे-बइठे देखत भर हन, कटोरा भरथे वइसने ओमा पानी परजथे अउ जंवारा कस धान दिखे ले लग जथे। जंवारा तो कई बेमारी ल ठीक करथे अउ देह ल नवा ताकत देथे। फेर ये जंवारा तो सबके आंखी म आंसू लानथे ये ला आज ईलाज के जरूरत हावय।


text:
Png image file Free icon We have about (12) Free icon ico, png format in (1/1) pages
Popular tags: png file image image file png image paper document doc png file radium documents jpeg photo sinem photography computer yuuyake gfx windows vista iconsi
png file image image file png image png image file next button images png file png images png images for red color numbers 16x16 32x32 png new file png images car apple png images alphabet png images png images for red color numbers green tick png image google png images bmp image file image file icon png ico file png images for numbers 16x16 node png images close png images png image of camera folder close png image facebook png image small search button png images for download horse png images house png images png images laugh warranty png images bank icon png images bmp image file download png image image file the image file iso image file mail png image save image file icons png image icon image file free png images png images group png images cross


text:
Folder library folder Free icon We have about (19) Free icon in (1/1) pages
Popular tags: folder library folder library folder library folders summer collection rise folder music mac folders minium2 disk disc cd web ivista 2
folder library folder library folder library folder library folder windows library folder icons pack library folder icons library folder folder library library folders folder library green icons windows library folder icons pack windows library folder icons pack download folder icon set library folder white folder icon folder blue folder folder sony folder folder desktop folder music folder music folder folder movie folder folder fonts folder folder mac folder folder grey folder folders new folder folder home folder folder live folder folders web folder folder games folder folder light folder folder apple folder folders video folder folders music folder folder public folder folders movie folder folders images folder folder desktop folder folder pictures folder folder business folder folders pictures folder hd folders music folder folder games folder icon folders music folder pack